text:
Abayisenga Emmanuel yasobanuye icyatumye atwika Kiliziya mu Bufaransa
Umunyarwanda witwa Emmanuel Abayisenga yasobanuye icyatumye atwika kiliziya ya Nantes mu Bufaransa
Abayisenga ukomoka mu karere ka Muhanga mu ntara y’Amagepfo y’u Rwanda, amaze imyaka umunani ageze mu Bufaransa. Mu ibaruwa ya imeyeli yandikiye abantu batandukanye, barimo abayobozi ba Katedrali na perefegitura ya Nantes, atangira yerekana ko afite ubumuga yatewe n’uwamuhohoteye amusanze mu Kiliziya mu mwaka wa 2018, i saa moya n’igice za nimugoroba arimo afunga Kiliziya, akamwibeshyaho agirango ni Padiri. Abwira abategetsi ko umuganga umukurikirana asanga agikeneye kuvurwa, Abayisenga akibaza impamvu yahawe integuza yo kwirukanwa ku butaka bw’Ubufaransa.
Mu ibaruwa ye, yanditse ku wa gatandatu tariki ya 18, akayohereza i saa kumi n’iminota 12 za mu gitondo (4:12) nyuma y’amasaha atageze kuri abiri Kiliziya igatangira kugurumana (7:45), Abayisenga yerekana ko kuva mu mwaka wa 2016, igihe yatangiriye umurimo wo gufunga no gufungura Kiliziya, yasabye uruhushya rwo gukora ntaruhabwe kandi igihe yahohoterwaga yari ategereje guhabwa uruhushya rwo kuguma mu Bufaransa.
Hangijwe ibintu byinshi byari mu kiliziya
Ikimubabaza kandi ni uko mu kwezi kwa cumi na kumwe umwaka ushize, yahawe urwandiko rumuteguza kuva mu gihugu kandi yari agitegereje gusubira kwa muganga, ndetse n’ikirego yatanze amaze gukubitwa kikaba kitarigeze gisuzumwa.
Uruhushya rwo kuguma mu Bufaransa yahawe umwaka ushize rwarangiye ku itariki ya 8 z’ukwezi kwa mbere uyu mwaka. Abayisenga aragira ati: “Ku itariki ya 29 Mutarama 2019, nanditse ntabaza Musenyeri Jean Paul James , Umushumba wa Diyosezi ya Nantes n’ibyegera bye kugirango bantabarize kuri perefe mbone impapuro zatuma nshobora gukurikiranwa n’abaganga, kubera ko ingufu z’ubuzima bwanjye zagenda zigabanuka ».
Muri iyo baruwa, akomeza agira ati:” Nyuma yaho Musenyeri James yumvikanye na perefe ko diyosezi ikwiye kumpa akazi gahemberwa umushahara, ati ndetse nasabwe gutanga umwirondoro ariko ntacyakozwe ahubwo uwo mbajije anyohereza ku wundi ».
Umufasha w’umuyobozi w’ishyirahamwe ryitwa Secours catholique, rifasha abatishoboye, yamugiriye inama amusaba kwihangana agategereza indi imyaka ibiri kugirango yuzuze imyaka 10 ari mu gihugu, isabwa kugirango ahabwe ibyagombwa, ariko Abayisenga asanga harimo agahimano akandika ati :
«Mwambaye hafi igihe kirekire mbakorera, ati ariko kuva nahohoterwa, ndetse no mu gihe twugarijwe n’icyorezo, ati murantererana, mukansaba gutegereza imyaka ibiri kandi ntagira kivurira ! »
Mu rwandiko rwe, Abayisenga yarabateguje agira ati: “Niba mwibwibwira ko hari baringa cyagwa roho ya shitani yampohoteye mbakorera, kandi ikabahuma amaso ntimubone ko ubuzima bwanye burindimuka, ati mbere yuko nkomeza kwitangira ikoranabushake, ngomba kubanza ngashyira umutekano aho nshinzwe nkuko uwampohoteye yabikoze :nkahashakira kandi nkahasohora iyo shitani, kandi nkabikora nkuko shitani yabigenza ».
Arangiza ibaruwa ye agira ati: “Nizeye amasengesho yanyu azamperekeza muri iki gikorwa cy’ubumuntu kidahuye n’ibyo nakoraga, kugirango nyuma yacyo hazamenyekane akarengane gakorwa n’abokozi bo kuri prefegitura kandi mubone ko ubuzima bwanjye bwazahaye mbakorera, bityo nshobore gukomeza kubonana n’abaganga ntatinya kwirukanwa mu Bufaransa”.
Emmanuel Abayisenga yemeye icyaha, avuga ko ariwe wakongeje katederali, icyaha gishobora guhanishwa igifungo cy’imyaka 10 n’ihazabu y’ibihumbi 150,000 by’amafaranga y’amaEuros.


c: text/html

text:
Biba ari byiza cyane kandi binasekeje ndetse rimwe na rimwe ukumva urishimye cyane mu gihe urimo ufata kamwe, unywa inzoga. Ariko ntibitinda nyuma y’igihe uraryama wabyuka ukumva urananiwe cyane kubera ko wumva umeze nabi mu mutwe.
Hari ibintu byinshi cyane ushobora gukora kugira ngo umunaniro wumva ufite ushobore kuba wagabanuka cyangwa se ukaba wanagenda burundu ukareka kumva umeze nk’umuntu urwaye.
Ese ni iki wakora kugira ngo umunaniro ube wagenda?
Umwe mu nzobere mu by’imirire, Shona Wilkinson, ukomoka mu gihugu cy’Ubwongereza avuga ko hari byinshi wakora cyangwa ushobora gukenera kugira ngo umunaniro w’inzoga ube washira amaraso yawe akongera gukora neza.
Ibi ni bimwe mu bintu 10 wakora kugira ngo umunaniro w’inzoga ugende:
1. Kunywa amazi menshi
Nkuko uyu muhanga mu by’imirire SHONA abisobanura, avuga ko ubwonko bwacu 70% bugizwe n’amazi. Iyo ushaka kurwanya iyo ndwara y’umunaniro unywa amazi menshi kugira ngo ubwonko bwawe bwongere gukora neza.
Kandi aya mazi menshi uba urimo uranywa ngo atuma amaraso yawe abasha gukora neza cyane, agatembera ukumva umeze neza nta kibazo na kimwe ubashije guhura nacyo, bityo ngo umunaniro ushobora guhita ugenda.
Nywa amazi menshi mu gihe wumva ufite iyi ndwara y’umunaniro.
2. Irinde isukari mbere yuko unywa izo nzoga, na nyuma no mu gihe urimo uzinywa.
Umuhanga mu by’imirire akaba n’umwanditsi, Dogiteri Marilyn Glenville avuga ko biba byiza cyane mu gihe wirinze ibiribwa cyangwa ibinyobwa birimo isukari mu gihe wumva ufite uwo munaniro.
Agira ati, “ni byiza cyane ko mbere ndetse na nyuma yuko unywa inzoga wirinda kuba warya ibiribwa byinshi bigizwe n’isukari, ko bishobora guteza akavuyo mu mubiri wawe bigatuma ucika inege ndetse n’amaraso akaba yahagarara gukora neza”.
Ngo ni byiza kurya ibiryo byinshi birimo intunga mubiri kuko bikomeza umubiri bikaba byanatuma amaraso abasha gukora neza ugasubirauko warumeze.
Isukari sinziza kujuntu wanyoye inzoga cyangwa urimo kuzinywa, ugomba kuyirinda mbere, mu gihe ndetse na nyuma yuko umara kunywa inzoga.
3. Kurya nibura ibiryo bike mbere yuko ujya kuryama.
Iyo ubashije gufata amafunguro mbere yuko uryama ngo abasha kuba yarwanya izo nzoga mu mubiri wawe.
Umuhanga muby’imirire, Cassandra Barns atanga inama avuga ko atari byiza habe na gato gufata amafunguro atarimo ibinyamavuta byinshi kuko ngo aba akennye mu kurwanya uwo munaniro.
Aya mafunguro ngo harimo ibiryo bikaranze bikaba byiganjemo marigarine ndetse na za mayoneze, indyo idahagije kandi idakaarnze ku bury bwanyabwo.
Bishobora kugutera umunaniro mu gihe wafashe kamwe ukumva urwaye, ugatangira ukumva urananiwe cyane nta nege na nkeya ufite.
4. Gukora siporo yo kwirukanka ukimara kubyuka mu gitondo.
Shona avuga ko iyi siporo yo kwiruka mu gitondo ukimara kubyuka ituma amaraso yawe abasha gutemera mu mubiri wawe ukarushaho gukora neza.
Kandi ngo ibyuya uba wazanye nabyo ngo bifasha umubiri wawe gukora neza kuko ngo hari imyanda biba byakuye mu mubiri, ukarushaho gukora neza.
Ugomba kunywa amazi menshi mbere, mu gihe ndetse na nyuma yuko wiruka.
5. Gerageza guhumeka gahoro kuruta uko wahumeka cyane uhumagira
Uburyo uhumekamo nabwo bushobora gutuma umunaniro w’inzoga wumva ufite ugabanuka cyangwa ukagenda. Guhumeka neza nabyo ngo bishobora gutuma iyo ndwara igenda.
Uku guhumeka ngo ushobora no kwinanura gahoro gahoro, kwinanura bituma amaraso yawe basha gukora neza ndetse n’umubiri wawe muri rusange; cyane cyane umwijima wawe ngo uzarushaho kumera neza.
6. Gufata amafunguro arimo imbuto
Amazi menshi ndetse n’imbuto nyinshi kandi zimeze neza bituma umunaniro wawe ubasha kurangira ukumva umutwe wawe umeze neza cyane.
Shona avuga ko izi mbuto zifite ubudahangarwa ku mubiri wawe, zituma iyi ndwara y’umunaniro kubera inzoga igenda ikarangira.
7. Kunywa isosi.
Shona avuga ko iyo ufashe agasosi mu gihe wumva ufite umunaniro w’inzoga nta kibazo kukouragenda bigatuma amaraso yawe abasha gukora neza.
Ngo amagufa y’inyamaswa nk’inka cq ihene isosi yayo ni nziza, isosi y’imboga zisanzwe irimo umunyu bishobora kugufasha kurusha uko wanywa igakombe kamwe cyangawa tubiri tw’amazi.
Umufa wo mu magufa uba ufite imyunyu ngugu y’umwimerere yo mu magufa. Guteka aya magufa ugashyiramo umunyu wakubitiraho n’uwo aba yifitemo ngo nta gushidikanya birwanya umunaniro bikakongerera imbaraga maze ukongera ukumva uri umuntu ukomeye cyane.
8. Kurya amakara
Ubusanzwe ibi ngo bikoreshwa mu kuvura ubwoko bumwe na bumwe bw’amarozi, kuko ngo amakara atuma ngo ubwo burozi busohoka muri wowe kandi amakara atuma imyanda yo mu mubiri ibasha gusohoka.
Birushaho kuba byiza cyane iyo ubashije gufata amakara mu gihe ugiye kunywa inzoga cyangwa ukimara kuzinywa, kurusha uko wayarya aruko ubyutse wumva umunaniro wagufashe kuko ngo birwanya uwo munaniro wizo nzoga bigatuma utigera unatekereza kuba wabaho.
9. Kunywa amazi yo mu mboga
Ushobora kuba warabyumvise ko ariko bimeze ntubashe kubyemera neza, ariko umuhanga mu by’imirire Cassandra avuga ko iyi sosi yo mu mboga za rwatsi ituma umwijima ukora neza ukirukana izo nzoga ziba zaguteye umunaniro.
Kandi ngo iyi sosi y’izo mboga ngo irwanya bagiteri (bacteria) zishobora kuza mu gifu cyawe zikaba zacyangiza ntikibashe gukora neza.
10. Kurya ibiryo byiganjemo manyeziyumu (magnesium)
Umuhanga mu by’imirire Cassandra agira ati, “magnesium ni nziza mu kurwanya ibisindisha nk’inzoga kuko ngo ibamo inytunga mubiri nyinshi”.
Gerageza gushyira magnesium ku mafunguro yawe ya buri munsi, nk’imboga rwatsi n’ibindi byinshi bitandukanye.
Magnesium ndetse na Vitamin C birwanya iki kiyobya bwenge ntikibe cyabasha kugutera umunaniro ngo wumve wabaye nk’umurwayi, iyo wabifashe neza uko bikwiye bituma umubiri wawe wongera gukora neza ukumva ufite imbaraga zidasanzwe.
Source: www.reuters.co.uk
Yanditswe na Bizimana Jean Damascene/Muhabura.rw

robotstxt: allowed

filter: keep


text:
Uko byari byifashe mu ijoro ribanziriza Noheli mu bice bimwe bigize umujyi wa Kigali
Mu gihe twitegura umunsi mukuru w’ivuka ry’umwami wacu Yezu Kirisitu, kuri iki cyumeru tariki ya 24 Ukuboza 2017 mbere ya masaha make ko umunsi mukuru wa Noheri ugera, ahagana mu ma saa yine z’ijoro zo kuri iki cyumweru dutembera mu mujyi wa Kigali tuzenguruka impande n’impande twasanze abantu benshi biteguye ivuka rya yezu.
Nubwo byari bizwi ko abntu baba bagiye mu kirihuko ndetse abenshi bagiye mu gusangira n’umuryango , ariko mu mujyi wa Kigali ho byari agahebuzo kuko Nyabugogo yari yakubise yuzuye abantu bari kujya gutega kugirango bajye gusangira umunsi mukuru nabo murugo dore ko ariho abantu benshi bategera imodoka.
Aho twageze mu tubare dutandukanye twasanze abantu bishimye bari gusangira abenshi bifatira kuri ka Manyinya dore ko umwe twaganiriye yatubwiye ko yanejejwe nuko abakiriye bamugannye ari benshi.
Mu mujyi rwagati ntabantu bari barimo nyamara ntibisazwe ko amasaha nkaya agera bose batashye ariko birashoboka ko ari impamvu yuko bari bagiye mu biruhuko.
Byari bimenyerewe ko i Nyamirambo abantu baba ari benshi yewe abiganjemo abakobwa bakaba bari mu muhanda batembera , ariko uyu mwaka siko byari bimeze kuko wabonaga mu muhanda nta bakobwa barimo ndetse n’urubyiruko muri rusxange rwari ruke.
Mu bacuruza mu tubare dutandukanye twaganiye , batubwiye ko bifuza ko mu minsi mikuru abantu bajya basabana bakanasangira nkuko kuri Noheli bigenda ndetse baboneraho n’umwanya wo kutubwira ko abantu batari gukoresha amafaranga menshi banwa nko mu minsi mikuru iheruka.


text:
Kwiga ibintu bishya no kwiyungura ubumenyi ni rimwe mu mabanga akomeye abantu benshi bateye imbere ku isi bahuriraho. Niba nawe ushaka gutera imbere no guhindura imyumvire mu bijyanye no kubona no gukorera amafaranga, ni ngombwa ko ushyira umuco wo gusoma ibitabo mu mibereho yawe.
Si ngombwa kandi kuba uri umuntu ukora “business” gusa, gusoma ibitabo bifasha umuntu wese kwiyungura ubumenyi no kujyana n’igihe.
Uyu munsi twabakoreye ururonde rw’ibitabo ushobora gusoma bikaba byahindura ubuzima bwawe.
Ushaka kugira icyo usoma muri ibi bitabo, KANDA HANO tukurangire aho wagikura.
1) Rich Dad Poor Dad cyanditswe na Robert Kiyosaki mu mwaka wa 1997.
2) Think and Grow Rich cyanditswe na Napoleon Hill mu mwaka wa 1937.
3) The Richest Man in Babylon cyanditswe na George S. Clason mu mwaka wa 1926.
4) The Four Hours Workweek cyanditswe na Timothy Ferriss muri 2007.
5) The Lean Startup cyanditswe na Eric Ries mu mwaka wa 2011.
6) Who Moved My Cheese cyanditswe na Spencer Johnson mu mwaka wa 1998.
7) Zero to One cyanditswe na Blake Masters na Peter Thiel mu mwaka wa 2014.
8) The Innovator’s Dilemma cyanditswe na Clayton Christensen mu mwaka wa 1997.
9) Stop Working for Uncle Sam cyanditswe na Sunday Adelaja mu mwaka wa 2017.
10) The Foundation Trilogy cyanditswe na Isaac Asimov mu mwaka wa 1951.
11) Money master the game cyanditswe na Tony Robbins mu mwaka wa 2014
12)The Secret of the Millionaire Mind Cyanditswe na T. Harv. Eker mu mwaka wa 2005
13) The Science of Getting Rich cyanditswe na Wallace D. Wattles mu mwaka wa 1910.
Niba wifuza gusoma kimwe muri ibi bitabo, KANDA HANO tukurangire aho wagikura.
Ushobora no kuduhamagara kuri Tel: +250785115126.
Mugire amahoro.
Ubwanditsi bwa imbere.rw
Urubuga imbere.rw twiyemeje kuba abajyanama n’abarimu mu bukungu n’iterambere.
SERIVISE DUTANGA:
//// Financial Education //// Research and Consultancy //// Advertisement //// Translation and Proofreading //// Drafting of Policies, Strategic Plans, Business Plans and other Papers //// Motivational Speaking //// Web design
Duhamagare cyangwa utwandikire
Telephone: +250785115126, Email: imbere2020@gmail.com
Wemerewe kandi gutera inkunga ubwanditsi bwa imbere.rw kugira ngo dukomeze kubagezaho ubumenyi bubafasha kwiteza imbere.


text:
Mu minsi yashize Meddy yatunguye abafana be bo mu mugi wa Toronto batanagriza ko atakibashije kujya kubataramira kubera ibibazo by’uburwayi gusa ariko ubu uyu musore akaba yatangajeko yatangiye koroherwa.
Mu masaha make ashize Meddy akaba yandite kuri Instagram amagambo agira ati : “I am doing much better now..Thank you for your prayers, thank you for your kind words and encouragement. May God bless you all†bishatse kuvuga ngo “Natangiye kugarura akabaraga.. Ndabashimira amasengesho yanyu, n’amagambo mwakomeje kunyohereza yo kumpumuriz. Imana ibahe umugishaâ€


text:
Mu rwego rwo gushyira mu bikorwa inyigisho zateguwe n’akanama k’Abepisikopi ku cyumweru cy ‘iyogezabutumwa mu miryango, intumwa za komisiyo y’umuryango muri Diyosezi Gatolika ya Cyangugu, none ku wa gatatu tariki ya 15/02/2017, zagiranye ibiganiro n’abubatse ingo n’urubyiruko muri Paruwasi ya Muyange.
Bahereye ku myanzuro yavuye muri forumu y’ingo yabereye mu mazone ya Nyamasheke, Nyakabuye na Cyangugu ku nsanganyamatsiko yagiraga iti: “Urugo rwa gikristu, igicumbi cy’Impuhwe z’Imana“, ku matariki atandukanye y’ugushyingo n’ukuboza 2016, ikemezwa n’Umushumba wa Diyosezi Gatolika ya Cyangugu, Nyiricyubahiro Mgr Yohani Damaseni BIMENYIMANA, ndetse igatangarizwa abakristu ku cyumweru tariki ya 05/02/017, ibyo biganiro byatangijwe kuri uyu wa gatatu tariki ya 15/02/2017, kuri Paruwasi Muyange, bikazakomeza ejo muri santarali ya Bunyenga, imwe muzigize Paruwasi ya Muyange.
Ibyo biganiro byayobowe na Padri Ignace KABERA, umuyobozi wa komisiyo y’umuryango ku rwego rwa Diyosezi.
Dore ibiganiro byatanzwe:
- Ibibazo byugarije umuryango n’ingamba zo kubikemura (Madamu Fausta MUKABARIHO)
Uwatanze ikiganiro yavuze ko abantu bagomba kugaruka ku isoko, abashakanye bakamenya umwanya n’inshingano byabo bahabwa n’Imana. Yibukije ko abana bagomba gufatwa nk ‘imbuto y’urukundo rw’ababyeyi, bagahabwa uburere bukwiye, bakababonera umwanya wo kubitaho babigisha, banabatoza imico myiza aho kubaharira abakozi bo mu ngo cyangwa bakuru babo
.
Yanavuze kandi ku kibazo cy ‘uburinganire bwumvikana nabi bigasenya ingo. Ingaruka zigaragara ni uko hari abagabo bata ingo zabo kugira ngo batange amahoro.
Ku bw’iyo mpamvu, ubutumwa bw’icyumweru cy’umuryango, burashishikariza imiryango kugaruka ku isoko. Abashinga ingo , bazishinge uko Imana ibishaka baharanira mbere na mbere ingoma y’Imana n’ubutungane bwayo, buri wese amenya kandi arangiza uko bikwiye inshingano ze
.
- Imyanzuro ya Forumu y’ingo n’ingamba zo kuyishyira mu bikorwa (Padri Ignace Kabera)
Ahereye kumyanzuro cumi yavuye muri forumu navuze haruguru, Pastor yanzuye avuga ko ababyeyi bagomba kwita ku burere bw’abana, bakihatira gukora gacaca y’urugo ikemurirwamo ibibazo by ‘umuryango, urubyiruko rugacika ku muco mubi wogushinga ingo kuburyo bunyuranyije n’ugushaka kw’Imana.
- Ikiganiro cyatanzwe n’Umunyamabanga-nshingwabikorwa w’Umurenge wa Nyabitekeri (Damas Uwimana)
Yavuze ko urugo ari ishingiro kamere ry ‘abanyarwanda. Yagaragaje ko ababyeyi bafite ibibazo byinshi bituruka ku bana, aho usanga abana bitwaza uburenganzira bwabo bigatuma batubahiriza inshingano z’abana ku babyeyi
continued efficacy and safety as well as patient and partner cialis for sale report in defining the disorder or establishing the.
.
Uwo muyobozi yanagarutse ku gushinga ingo aho usanga muri uyu murenge wa Nyabitekeri Paruwasi ibarizwamo abasore bashinga ingo bakurikiranye imitungo aho kuzishingira ku rukundo.
Ibi bigakurura ubuhemu hagati y’abasore n’inkumi ndetse n’imiryango yabo.
Yavuze ku bibazo biri mu miryango bituruka ku myemerere no kumyumvire bibangamira imibanire myiza y’imiryago.
Yasoje asaba urubyiruko kunyurwa nuko bari, anasaba ababyeyi kurera abana neza kuri roho no ku mubiri
functioning and 84% said they had never initiated aboth central and peripheral activity. In placebo controlled cialis without prescription.
.
- Ikiganiro cyatanzwe n’Umuhuzabikorwa wa komisiyo y’umuryango (Madamu Emmanuela Mukayiranga)
Umuhuzabikorwa wa komisiyo y’umuryango ku rwego rwa Diyosezi, yifashishije igitabo cya mwene Siraki 3,1-16 na Abanyefezi 6,1-4, yibukije abitabiriye ibiganiro ko bagomba kubaho barangiza inshingano zabo uko bikwiye, bakarangwa n’indangagaciro ziranga umunyarwanda n’imigenzo mbonezabupfura iranga umukristu.
Ibiganiro byasojwe n’Igitambo cy ‘Ukarisitiya cyayobowe na Padiri Mukuru wa Paruwasi Muyange, aho yashishikarije abitabiriye ibiganiro kwanga icyaha, kurangwa n’Impuhwe z’Imana no kubana nk ‘abavandimwe.
Ibiganiro bizakomeza ejo ku wa kane tariki ya 16/02/2017 muri Santrali ya Bunyenya, imwe muri Santrali enye zigize Paruwasi Muyange.
Padiri Moise Dusenge
Paruwasi Muyange


text:
Amazi Yurugendo Amazi Mama Hasi Ikoti Ibikoresho Isakoshi Mummy Diaper Umufuka
Ibicuruzwa birambuye
Ibicuruzwa
Ibisobanuro
1.Imyenda: 100% Polyester - Gukoraho Nylon;Ibi bikoresho biroroshye kubyitaho kandi bigumana ibara ryabyo nimiterere neza mugihe
2. Ibishushanyo & Amabara-iyi hangbag hamwe nimyambarire idasanzwe kandi idasanzwe; Iza mubutunzi ubururu, ubururu bwerurutse, khaki, umutuku kubyo wahisemo
3. Imikorere myinshi - Urashobora gukoresha umufuka nkumufuka wa mammy cyangwa gukoresha buri munsi.Nibyiza cyane kandi birakwiriye mubihe byinshi nko guhaha, gutembera hamwe nabana bawe.
1.Umucyo
Ibikoresho byoroheje cyane ntibishobora gutuma ugerageza nibintu byawe, urashobora gukomeza umunsi wawe, utizigamye.
2.Kuramba
Ibikoresho biramba cyane birwanya amazi bikozwe kugirango bimare mu ngendo zose zubuzima.
3.IHURIRO RY'IMYIDAGADURO
Kwemeza igishushanyo & elegant igishushanyo, hamwe nibikoresho byihariye, bituma wumva umerewe neza mugihe ubitwaye.Igishushanyo mbonera kizagutera gutandukana.


text:
Meagan Good na DeVon Franklin batse gatanya
Inkingi za mwamba muri filimi, Meagan Good na DeVon Franklin, bahuye bagakundana mu mwaka wa 2011 bari muri filimi isetsa (comedy) bamaze gutandukana byemewe n’amategeko nyuma y’imyaka 9 babana.
Aba banyamafilimi ba Hollywood bahuriye muri filimi yitwa“Jumping the Broom,” nubwo bagiye kwaka gatanya ariko amagambo yabo yagaragaje ko bagifitanye amarangamutima menshi.
Babinyujije ku nkuta zabo za Instagram bombi bavuze amagambo yacanze abakunzi babo. Bagize bati:
“Nyuma y’amasengesho menshi no gushira mu gaciro twahisemo kwinjira mu hazaza hacu tutari kumwe ariko iteka ryose tuzahorana.”
Bakomeje bagira bati:” Twembi turishimira imyaka myinshi tumaranye dusezeranye imbere y’Imana ndetse dukundanye urutagira iherezo.”
Aba bombi kandi babwiye abakunzi babo ko kuba bagiye gutandukana bitavuze ko hari uwahemukiye undi ahubwo ko babonye ko ari byo bizongera urukundo rwabo.
Bagize bati:
“Twembi ntawigeze ahemukira undi bityo twizeye ko iyi ntambwe tugiye gutera izadufasha mu kuvugurura urukundo rwacu.”
Franklin ufite imyaka 43 na Good w’imyaka 40 bihuje mu kwezi kwa Gicurasi 2012 bahita bakora ubukwe mu kwezi gukurikiyeho kwa Kamena.
Aba bombi bagiranye ibihe by’urukundo bidasanzwe birimo no gutegereza gukorana imibonano mpuzabitsina ari uko bamaze kubana ngo kuko bizeraga ko guhuza ibitsina mbere yo kubana byakwangiza urukundo rwabo.


text:
Ku wa kabiri, tariki ya 12 Mutarama 2021, ku kigo cy’Urwunge rw’Amashuri rwa Nyarunyinya rwitiriwe Mutagatifu Rita habaye umuhango wo gutaha amashuri mashya ane yubatswe k’ubufatanye bwa Leta y’u Rwanda, Kiliziya Gatolika, n’abaterankunga batandukanya. Iri shuri ni irya Diyosezi Gatolika ya Gikongoro riyoborwa ku bufatanye na Leta y’u Rwanda. Ibyo birori bikaba byari byitabiriwe na Nyakubahwa Bernard MAKUZA nk’uhagarariye abaterankunga. Hari kandi Bwana Umuyobozi w’Akarere ka Huye wungirije ushinzwe ubukungu, Nyakubahwa Padiri ushinzwe uburezi muri Diyosezi Gatolika ya Gikongoro, na Padiri mukuru wa Paruwasi Nyarunyinya yaragijwe MutagatifuYohani.
Mu ijambo rye Nyakubahwa Bernard MAKUZA yavuze ko yishimira cyane ubufatanye mu burezi bw’abana b’u Rwanda buranga Kiliziya Gatolika, Leta n’abaturage. Yaragize ati: “Nishimiye iki gikorwa cyiza cy’ubufatanye mu burezi…”; maze ashimangira ko iyo abantu bashyize hamwe bashobora kugera kuri byinshi byiza. By’umwihariko, aya mashuri yatashywe akaba ari urugero rufatika rugaragaza akamaro k’ubufatanye mu byiza.


text:
Kubibuka byabereye ku Kigo Cyamashuri Ya Group Scolaire Kicukiro kuruyu wa gatanu Friday, 17 June 2022 mu Murenge wa Niboyi mu Karere ka Kicukiro, ari na ho hashyizwe ikimenyetso kiriho amazina y’abarimu 12 N’abanyeshuri barenga 100 bakicirwa mu gihe cya Jenoside.
Umukuru Wa Ibuka afatanije n’ubuyobozi bw’umurenge wa Niboye yabwiye imiryango yabarokotse Jenocide hamwe N’abanyeshuri ko Ingenga bitekerezo ya Jenocide ishobora gutuma ahahise hasubira asaba ko bafatanije hamwe bahashya umwanzi ntasubire gutuma abakundanye bakubaka igihugu arinabo bagisenya.
Nyuma Y’ibiganiro N’amasomo yahawe abitabiriye iki gikorwa ngaruka mwaka hashyizwe Indabyo Ku rwibutso ndetse bunamira abazize Jenocide yakorewe Abatutsi Mu 1994.
Uyu muhango Urangiye AERG Wihogora Umuryango mugari ubarizwa muri iki kigo cy’Amashuri ya Group Scolaire Kicukiro bateguye igikorwa cyo gusura urwibutso rwa Jenocide yakorewe Abatutsi ruherereye ku gisozi bashyira nindabyo Kubazize Jenocide Mucyubahiro.
izindi nkuru wasoma;
Abanyeshuri babyutse basanga mugenzi wabo bararanaga yapfuye
Perezida Kagame yambitse Houlin Zhao umudali w’icyubahiro w’Agaciro


text:
Umujyi wa Kigali watangaje ko siporo rusange ya Car Free Day yagombaga kuri iki Cyumweru tariki ya 6 Ukuboza 2020, yasubitswe bitewe n’indi gahunda iteganyijwe kuri uwo munsi.
Amakuru dukesha IGIHE avuga ko iyi gahunda yahagaritse Car Free day ijyanye na Misa izasomwa na Arkiyepiskopi wa Kigali, Cardinal Antoine Kambanda, muri Kigali Arena.
Itangazo Umujyi wa Kigali wanyujije kuri Twitter kuri uyu wa Gatanu, rivuga ko siporo rusange yari iteganyijwe ku Cyumweru tariki ya 6 Ukuboza 2020, itazaba kubera indi gahunda iteganyijwe.
Rigira riti “Umujyi wa Kigali urabamenyesha ko Siporo ya Car Free Day yagombaga kuba ku Cyumweru tariki ya 06/12/2020 itakibaye bitewe n’indi gahunda iteganyijwe kuri uwo munsi, ni yo mpamvu twayikoze ku Cyumweru gishize. Indi siporo izaba tariki 20/12/2020. Tubashimiye uburyo mubyakiriye.”
Icyo kinyamakuru gikomeza kuvuga ko cyamenye ko iki cyemezo gifitanye isano no kuba ku Cyumweru hari Misa y’Umuganura izasomwa na Cardinal Antoine Kambanda muri Kigali Arena saa tanu, ku buryo yashoboraga kudahura neza n’ingendo z’abazayijyamo muri ayo masaha.
Ubusanzwe kuri buri cyumweru cya mbere n’icya gatatu cy’ukwezi, abatuye Umujyi wa Kigali bahurira mu mihanda imwe yagenwe, bagakora siporo nta komyi, aho ibinyabigizi biba byakumiriwe.
Cardinal Kambanda agiye gusoma misa ya mbere nyuma yo kugirwa Cardinal na Papa Francis, mu gikorwa cyabereye i Roma ku wa 28 Ugushyingo 2020.
Siporo rusange ya Kigali Car Free Day yatangijwe muri Gicurasi 2016 igamije gushishikariza abatuye Umujyi wa Kigali umuco wo gukora siporo no kubiborohereza; gushishikariza abaturage kwirinda indwara zitandukanye, aho bahabwa inama bakanapimwa izi ndwara ku buntu. Kuri ubu no mu ntara zindi iyi Siporo ikaba ikorwa.
Mu ntangiriro za 2018 nibwo Perezida Kagame yasabye ko yazajya iba kabiri mu kwezi; ku Cyumweru cya mbere cy’ukwezi n’icya gatatu.


text:
GUTUKA UMWUKA WERA BIVUGA IKI?
IGICE CYO GUSOMA: MARIKO 3:20-30
Ndabasuhuje bene Data bakundwa. Ndashimira Imana yongeye kunkoresha mu kubagezeho ijambo ryayo. Uyu munsi turaganira ku kibazo kigira kiti: “GUTUKA UMWUKA WERA BIVUGA IKI?” Turashingira cyane cyane ku murongo wa 28 n’uwa 29 y’igice cya gatatu cy’Ubutumwa Bwiza uko bwanditswe na Mariko, igira iti: “Ndababwira ukuri yuko abantu bazababarirwa ibyaha byabo byose, n’ibitutsi batuka Imana, ariko umuntu wese utuka Umwuka Wera ntabwo azabibabarirwa rwose, ahubwo aba akoze icyaha cy’iteka ryose.” Iri jambo ryavuzwe na Yesu ryari riturutse ku mvugo y’abanditsi bari bavuye i Yerusalemu bavuze ngo Yesu “Afite Belizebuli”, kandi bati “Umukuru w’abadayimoni ni we umuha kwirukana abadayimoni.” (Mar 3:22)
Ijambo Yesu yakoresheje “gutuka”, risobanuro “gukora kirazira cg sakirirego”. Aya magambo yombi yakoreshwaga mu gusobanura ibyaha bikaze nko kuvuma Imana cyangwa gusuzugurana ubushake ibintu byose birebana nayo. Birumvikana ko iki cyaha cyo 'gutuka Umwuka Wera' kivugwa muri Mar 3:20-30; Mat 12: 22-32; Luka 11:14-23; 12: 10 kidasanzwe. Iyo usomye imirongo ibanziriza iyi twasomye guhera ku gice cya mbere usanga Yesu mu mbaraga z’ubumana yarakoze ibitangaza byinshi. Mu byavuzwe harimo ko yakijije abantu babaga baratewe n’abadayimoni, yakijije nyirabukwe wa Petero wari arwaye ubuganga, hamwe n’abandi bantu benshi bari barwaye indwara zitandukanye. Ibyo byose yabikoraga abantu bamureba bagatangara ariko bakanga kubyemera kandi babyiboneye n’amaso yabo.
Nyuma y’ibyo bitangaza byose umwanditsi aratubwira ngo Yesu ajya iwabo, abantu benshi bongera kuza aho ari ari benshi. Abo mu muryango we ngo bamaze kumva ibyo yigisha no kubona ibitangaza byose arimo gukora baza ku mufata ngo yasaze. I Yerusalemu naho hari haravuye abanditsi nabo baje kureba ibyo avuga n’ibyo akora, nabo baravuga bati afite imbaraga zimukoresha kandi izo mbaraga si izindi ni Belizebuli; afite umukuru w’abadayimoni, niwe umuha kwirukana abadayimoni. Umva nawe, bati umukuru w’abadayimoni niwe wirukana abandi badayimoni!
Ibyo ab’iwabo bavuze ngo yasaze; iby’abanditsi bavuze ngo afite umukuru w’abadayimoni akaba ariwe umukoresha ibitangaza byerekanaga iki? Byerekanaga kwanga kwemera Yesu n’imirimo ye; kwanga kwemera imbaraga z’Imana; kugira imitima y’akahebwe, ibwirwa ntiyumve, amaso areba ntabone, amatwi yumva ariko ntiyumve. Ibyo Yesu abyita “gutuka Umwuka Wera”. Kwitiranya imbaraga z’Imana n’imbaraga za Satani, kwita imbaraga z’Imana imbaraga za Satani; gutinda kwizera, kwanga kwizera, kwinangira kwabo, ngibyo ibyo yita “gutuka Umwuka Wera”.
Yesu yabwiye abamwumva uwo munsi kandi ari nako natwe atubwira ngo: “ ndababwira ukuri yuko abantu bazababarirwa ibyaha byabo byose, n’ibitutsi batuka Imana, ariko umuntu wese utuka Umwuka Wera ntabwo azabibabarirwa rwose, ahubwo aba akoze icyaha cy’iteka ryose”. Kuvuga ko abantu bazababarirwa ibitutsi batuka Imana ni jambo rikomeye! Ubuntu bw’Imana bwakira abantu bakababarirwa nubwo baba baratutse Imana. Ibuka uko Pawulo avuga ati: “Ndashimira Krisito Yesu Umwami wambashishije, yuko yatekereje ko ndi uwo kwizerwa, akangabira umurimo we nubwo nabanje kuba umutukanyi (blasphemer). Muri Bibliya Ntagatifu haravuga ngo “jyewe wahoze ndi umuntu utuka Imana” (1 Tim 1:13)”.
Hari ibyaha bibiri bikomeye, byombi bikorwa kimwe kandi bikorerwa ku Mana, ariko icyaha kimwe kirababarirwa ikindi ntikibabarirwa; ni icyaha cy’iteka. Ibyaha byose bizababarirwa (birumvikana k’ubyihannye by’ukuri) kugera no ku cyaha cyo gutuka Imana. Ariko icyaha cya kabiri cyo ntikibabarirwa; gutuka Umwuka Wera. Ni iki Bibliya itubwira iyo ivuga kuri iki cyaha cy’iteka; iki cyaha kitababarirwa haba mugihe cya none cyangwa mu gihe kizaza? Iki cyaha cyo gutuka Umwuka Wera cg gusebya Umwuka Wera kivuga iki?
Abantu benshi iyo basomye uyu murongo bakibuka ibyo bakoze cg bavuze, biyumva ko batutse, (blasphemer) Umwuka Wera. Abakristo benshi bamaze kwiciraho urubanza bibuka amagambo bavuze ku Mwuka Wera cg ku Mana; bakumva baratutse Imana. Ariko reka nkubwire, niba muri wowe ukibasha kumva ubabazwa n’uko ushobora kuba waravuze cg warakoze ikintu gishobora kuba ari “blaspheme” cg gutuka Umwuka Wera, ni ukuri nturamutuka. Uwatutse Umwuka Wera ntashobora kubabazwa n’uko yacumuye. Niba utinya ko ushobora kuba warakoze icyaha kitababarirwa, ntacyo urakora.
Ariko noneho ni iki Bibliya yita icyaha kitababarirwa aricyo gutuka Umwuka Wera. Niba ushaka kubyumva neza ibuka imirongo ibanziriza uyu wa 28. Inkuru ibanza ni iy’abanditsi bumvise inyigisho za Yesu, bakabona imirimo ikomeye ye yose, bakabona ibitangaza bikomeye yakoraga ariko bakanga kwemera, bagakomeza kumwanga, kumurwanya, kutamwemera ndetse bagera aho bavuga ko afite Belizeburi ( umukuru w’abadayimoni). Kuba umuntu yatuka Umwuka Wera si ijambo rimwe avuga, ahubwo ni imibereho umuntu abamo igihe kirekire.
Gutuka Umwuka Wera ni ukumva ijwi ry’Imana ariryo Mwuka Wera ariko nturyumvire ugakomeza kwinangira ukagera aho ugira umutima w’akahebwe, umutima ukerensa iby’Imana; umutima ugirwa inama ukanga kumva; umuntu agakora icyaha Mwuka w’Imana akamuhana ngo yihane ariko akinangira cg agakomeza kubishyira ejo avuga ati nzaba nihana, nzihana ejo, umuntu ukavuga ati ntacyo, ibi Mwuka angiramo inama kubireka ntacyo nzaba mbikora, ntacyo bitwaye. Iyi migirire, igihe kiragera igahinduka icyaha kitababarirwa.
Ikidutera kubabarirwa, kwihana, kwicuza no kwemera gutsindwa, ni Umwuka Wera uri muri twe. Niko Yesu yavuze ati” umufasha ubwo azaza azatsinda ab’isi, abemeze ibyicyaha n’ibyo gukiranuka n’ibyamateka (Yoh 16:8). Kutumvira Umwuka no gukomeza kwinangira bituma Mwuka Wera aceceka kandi iyo acecetse uba umututse kuko wamwihakanye. Iyo Mwuka Wera atakikwibutsa ibyaha byawe ntushobora kwihana kandi nutihana ntuzababarirwa naho haba mu gihe cya none cyangwa mu gihe kizaza. Mu yandi magambo ureka kuba umwana w’Imana kuko uba wanze kuyoborwa n’Umwuka wayo. Bibliya iratubwira ngo: “Abayoborwa n’Umwuka w’Imana bose nibo bana b’Imana”( Abar 8,14).
Niyo mpamvu bakundwa. Umwuka Wera twahawe tugomba kuwumvira igihe cyose. Ukubwiye kureka icyaha runaka ukwiye guhita uwumvira nta kumugisha impaka kuko bishobora kuzagera aho utazongera kumva iryo jwi kandi niriceceka ntakubabarirwa kuzaba kugihari. Biteye ubwoba kuba muri iki gihe hari abantu batuka Imana bakayitesha agaciro ku mugaragaro. Mwumvise uwafashe Bibiliya akayishwanyaguza; abavuga ko gukorera Imana ari ubujura; etc. Dukwiye kwibuka ko Imana itanegurizwa izuru nk’uko bivugwa ngo: “Ntimuyobe: Imana ntinegurizwa izuru” (Abagal 6:7) Igihe kizagera Imana ishyire ku mugaragaro iby’abayitesheje agaciro bakinangira imitima banga kwihana ibyaha bibwira ko ihwanye nabo: “Ibyo urabikora nkakwihorera, Ukibwira yuko mpwanye nawe rwose. Ariko nzaguhana mbishyire imbere y'amaso yawe, Uko bikurikirana.” (Zab 50:21) Imana itugirire neza twumvire Umwuka Wera kandi duhe agaciro iminiho ahora atunihira! (Abar 8:26)
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph (EAR Shyogwe)
WatsApp: 0788730061
Website: http://www.sehorana.com/
E-mail: sehojo2007@yahoo.fr
Add a comment


text:
Sena y’u Rwanda yafashe umwanzuro wo guhamagaza Minisitiri w’intebe kugira ngo atange ibisobanuro mu magambo ku ngamba ziteganijwe mu rwego rwo gukemura ibibazo binyuranye biri mu midugudu y’ikitegererezo n’indi midugudu leta ituzamo abadafite aho baba.
Bimwe muri ibyo bibazo byagaragajwe na Komisiyo ya sena idasanzwe harimo amazu ashaje,ayubatswe nabi nkana n’ibikorwaremezo byatanzweho akayabo ariko bikaba bidakoreshwa.
Hari abasenateri basabye ko abagize uruhare mu migendekere mibi y’iyo mishinga bazabiryozwa kandi abatujwe muri iyo midugudu bagakangurirwa kugira uruhare mu kwikemurira bimwe mu bibazo biri mu bushobozi bwabo.
Izi ngendo zakozwe mu gihe cy’ukwezi.
Ibi bibazo byagaragajwe muri raporo ya komisiyo idasanzwe yashyizweho na Sena yari yahawe inshingano zo kubicukumbura mu gihe cy’ukwezi abayigize bamaze bazenguruka hirya no hino mu gihugu ahasuwe igera kuri 67 irimo 36 y’icyitegererezo na 31 isanzwe.
Leta y’u Rwanda itangiza gahunda y’imidugudu hari hagamijwe gutuza neza abari batuye ahantu hashobora gushyira mu kaga ubuzima bwabo, kwegereza abaturage ibikorwaremezo, gukoresha neza ubutaka, kurengera ibidukikije n’ibindi.
Nubwo hari intambwe nziza yatewe komisiyo yagaragarije Sena ko hari ahakiri ibibazo ndetse bikomeye bibangamiye iterambere n’imibereho myiza byari byitezwe.
Muri ibyo bibazo harimo iby’inzu zishaje zigwiriyemo izubakiwe abarokotse jenoside ikirangira ku buryo hari n’izidakwiriye guturwamo. Hari izo bene zo bavamo bakajya kugama iyo imvura iguye nk’uko Perezida wa Komisiyo, Senateri Mureshyankwano M. Rose yabisobanuye.
Senateri Mureshyankwano Marie Rose niwe wari uyoboye komisiyo idasanzwe yatumwe gucukumbura ibi bibazo
Hari na none inzu zikiri nshya ariko kubera ko zubatswe nabi usanga zimwe ziva, izindi zifite ibyo zibura nk’imireko n’ibigega bifata amazi y’ibisenge bigatuma yangiza aho anyuze.
Igiteye impungenge ku buzima bw’abantu ni ukuba hari aho amatiyo agenewe gutwara umwanda wo mu bwiherero ahabugenewe adakora neza bigatuma umwanda utobokera mu nzu zo hasi [mu Midugudu y’amagorofa].
Senateri Mureshyankwano yavuze ko abatuye mu Midugudu bagaragaje ibindi bibazo by’ingutu birimo kutagira ibicanwa [biogas zari zihanzwe amaso ntizikora], kutagira amazi ndetse hamwe WASAC ikaba yarafungiye abari bayafite kubera kubura ubwishyu.
Mu Midugudu 36 y’icyitegererezo yasuwe igera kuri 23 ni yo ifite amazi mu gihe mu isanzwe 31 igera kuri 19 ni yo iyafite. Amashyanyarazi kugeza ubu ngo ntaragezwa mu Midugudu yose kuko muri 67 yasuwe, muri 31 isanzwe igera kuri 7 ntigira amashyanyarazi mu gihe mu y’icyitegererezo 36 umwe ari wo utayagira.
Ibindi birimo kutagira amasambu yo guhinga n’abayafite akaba ari kure y’aho batujwe, kubura ibiribwa kubera ko nta kazi bafite, umwanda utuma hari abarwaye amavunja n’inda n’ibindi.
Abasenateri kandi bagaragarijwe ko hari abatujwe mu Midugudu badafite uko babona ubwatsi bw’amatungo, abahabwa inka badashoboye kuzorora, ababura isoko ry’amata ndetse imicungire y’imishinga ibaherekeza ikaba irimo ibibazo bituma ihomba rugikubita.
Inteko rusange yayobowe na senateri Nyirasafari Esperence usanzwe ari visi perezida wa sena
Komisiyo yakoze isesengura kuri ibyo bibazo yatangaje ko yaganiriye na ba Guverineri b’Intara zose z’igihugu bakemera mu buryo budashidikanywaho ko mu Midugudu harimo ibibazo.
Mu mpamvu zibitera harimo imishinga yo kwimura abaturage itegurwa mu buryo butanoze, uburangare bw’abayobozi mu gihe cyo kwakira inyubako bituma hakirwa n’izifite ibibazo, kudakurikirana imishinga iherekeza abatujwe mu midugudu n’ibindi.
Hagaragajwe n’ikibazo cy’abaturage bashaka gukomeza gutega amaramuko kuri leta ngo ibe ari na yo ibashakira ibibatunga, abatita ku gusana ibyangiritse ku nzu bahawe, abazikodesha n’abakoresha uburiganya kugira ngo babashe kuzihabwa.
Abasenateri bitabiriye inteko rusange yagejejweho ibyavuye mu ngendo bakoze
Nk’uko bikubiye mu butumwa buri muri filime mbarankuru Komisiyo yakoze mu gihe yazengurukaga mu Ntara, Guverineri w’Intara y’Iburasirazuba, Gasana Emmanuel yabwiye abasenateri ko ari ikimwaro ku bayobozi kuba hari ibyapfuye kandi bahari babirebera.
Habitegeko François uyobora Intara y’Iburengerazuba yavuze ko igikorwa cy’abasenateri cyakanguye abayobozi babona ko hari amakosa akwiye gukosorwa. Ytanze urugero rw’Umudugudu wa Rugerero aho abagombaga kuhatuzwa byagaragaye ko bazajya bakora urugendo rw’ibirometero 40 ku munsi bagiye ku masambu yabo bituma babihindura kuko basanze harimo imvune.
Guverineri w’Intara y’Amajyepfo, Kayitesi Alice we yavuze ko ibibazo bihari bishingiye ku burangare mu gukurikirana abaturage bityo ko ubuyobozi nibubegera hari ibizakemuka.
Abasenateri bamaze kungurana ibitekerezo bemeje umwanzuro wa Komisiyo idasanzwe wo guhamagaza Minisitiri w’Intebe kugira ngo azatange ibisobanuro mu magambo ku ngamba ziteganyijwe mu gukemura ibyo bibazo.
Ministiri w’Intebe Dr Edouard NGIRENTE ategerejwe muri sena gusobanura uko leta izakemura ibi bibazo
Mu Burezi Komisiyo idasanzwe ya Sena hari Aho yasanze abana mu midugudu barataye ishuri kugeza n’aho hari umudugudu wasanzwemo abana 40 bataye ishuri.
Mu buzima ho hari abatuye mu midugudu bakora ingendo ndende bajya kwivuza,nyamara hakaba hari imwe mu midugudu ifite amavuriro mato( Poste de Sante) akaba adakora.Kandi hashize igihe yubatswe.
Tito DUSABIREMA


text:
SHIJIAZHUANG LEZE TRADING CO., LTD
URUGANDA RWAWE
Shijiazhuang L eze Trading CO., LTD iherereye mu mujyi wa ShiJiaZhuang, Intara ya HeBei mu Bushinwa. Dufite uruganda rwacu rufite uburambe bwimyaka irenga icumi mu nganda za microfiber.Ibicuruzwa byacu bitwikiriye imyenda yo kuboha no kuboha, gusohora uruhande rumwe no gucapa impande ebyiri hamwe nikoranabuhanga rigezweho.Dufite kandi itsinda ryabapakira ibicuruzwa byumwuga, kuva kubudozi no kudoda kugeza gupakira.Nka serivisi yatekereje nyuma yo kugurisha.
Ibicuruzwa byacu bikorerwa hamwe nibikoresho byiza.Buri mwanya, duhora tunoza gahunda yumusaruro.Kugirango tumenye neza serivisi nziza, twibanze kubikorwa byo gukora.Twabonye ishimwe ryinshi kubufatanye.Dutegereje gushiraho umubano wubucuruzi nawe.
Niba hari kimwe muri ibyo bintu kigushimishije, nyamuneka tubitumenyeshe.Tuzanyurwa no kuguha ibisobanuro tumaze kubona ibisobanuro birambuye.Dufite abashakashatsi bacu bafite ubunararibonye bwa R&D kugirango duhure na kimwe mubyo umuntu atekereza, Turagaragara ko twakiriye ibibazo byawe vuba aha kandi twizeye kuzabona amahirwe yo gukorana nawe mugihe kizaza.Murakaza neza kugirango turebe sosiyete yacu.
Twakemuye twanyuze mubyemezo byubuhanga bwigihugu kandi twakiriwe neza mubikorwa byingenzi byacu.Itsinda ryacu ryinzobere mu by'ubwubatsi rizaba ryiteguye kugukorera inama no gutanga ibitekerezo.Turashoboye kandi kuguha nta byitegererezo byigiciro kugirango uhuze ibyo ukeneye.Imbaraga nziza zizakorwa kugirango tuguhe serivisi nziza nibisubizo.Kubantu bose batekereza kubikorwa byacu nibisubizo, nyamuneka tuvugane utwoherereza imeri cyangwa utumenyeshe ako kanya.Nuburyo bwo kumenya ibicuruzwa byacu na entreprise.byinshi cyane, uzashobora kuza muruganda rwacu kugirango ubimenye.Tuzahora twakira abashyitsi baturutse kwisi yose kuri firime yacu.o kubaka imishinga.kwishima hamwe natwe.Nyamuneka ndakwinginze rwose wumve ko ufite umudendezo wo gukora imibonano natwe kubucuruzi buciriritse kandi twizera ko tuzasangira ubunararibonye bwo gucuruza hamwe nabacuruzi bacu bose.
Ibyo Dukora
Ibicuruzwa byacu birimo microfiber yohanze, igituba cya microfiber, igitambaro cyo ku mucanga nibindi
Ubwiza
Twakoze muri uru ruganda imyaka ibarirwa muri za mirongo, twishingikirije ku kwizerana no gufatanya
Kora Ubucuruzi
Twakoze muri uru ruganda imyaka ibarirwa muri za mirongo, twishingikirije ku kwizerana no gufatanya
Serivisi
Ntabwo dufite ubushobozi bwiza bwo kugurisha mbere yo kugurisha, serivisi yacu nyuma yo kugurisha nayo iratekerezwa cyane
Ubuhanga & Ubuhanga
Uruganda burigihe rwubahiriza umuyobozi wambere ubuziranenge, kwizerana gukora ubucuruzi.
Ibicuruzwa byacu birimo igitambaro cyo mu maso cya microfibre, igitambaro cyo kwiyuhagiriramo cya microfibre hamwe nigitambaro cyo ku mucanga, umusatsi wa microfiber cloth imyenda yoza microfibre, imyenda ya korali, igitambaro gikonje, igitambaro cya siporo ikonje, igitambaro cyo koza ibirahuri hamwe nigitambaro cyo gusukura imodoka.
Ibicuruzwa byacu bigurishwa cyane cyane mubuyapani, Kanada, Ositaraliya, Ubudage, Ubutaliyani, Koreya, Ubufaransa nibindi.Byongeye kandi, buri gihe twiyemeje guteza imbere ibicuruzwa bishya kugirango twuzuze ibisabwa bitandukanye.Uruganda rwacu rushobora gukora ubwoko bwose bwibicuruzwa bya microfibre ukurikije ibyo abakiriya bakeneye.


text:
UBUTUNZI NIBUGWIRA NTIBUZABAHERANE IMITIMA
IBICE BYO GUSOMA: Zaburi ya 49; Guteg 11:1-15; Ibyak 27:01-12
UBUTUNZI NIBUGWIRA NTIBUZABAHERANE IMITIMA
Uyu mutwe nawukuye muri zaburi ya 62:11. Siyo tuza kuganiraho uyu munsi ahubwo turatinda kuri zaburi ya 49.
Ivangili y’Ubukire (Evangile de la Prospérité cyangwa Prosperty Gospel) ntivugwaho rumwe n’abahanga mu bya Tewolojiya. Bamwe bigisha ko ubukungu ari ikimenyetso cy’umugisha utangwa n’Imana kandi ko ubukene ari umuvumo cyangwa icyaha. Kuri iyo myumvire ni naho hakomoka ivugabutumwa rimaze gukwira hose ryubakiye ku bitangaza, ku buhanuzi, ku iyerekwa, etc. Ku rundi ruhande na none hari abavuga ko ubutuzi bw’iby’isi nta mumaro : bati nta hantu na hamwe Yesu yigeze akora igitangaza cyo guha umuntu runaka ubutunzi ahubwo yahoraga yihanangiriza abantu kwirinda irari ry’iby’isi. Iyo Yesu yahamagaraga umuntu ngo amukurikire ntiyamusezeranyaga ubutunzi, ahubwo yamusabaga kwitanga nk’uko na we ubwe yitangiye abantu kugeza n’aho atanga ubuzima bwe.
Ndifuza ko tuganira kucyo Ibyanditswe Byera bivuga ku bukire. Ijambo ry’Imana ntirirwanya ubukire no kugubwa neza. Niyo mpamvu Yohana yandikiye Gayo agira ati : "Ukundwa, ndagusabira kugira ngo ugubwe neza muri byose, ube mutaraga nk’uko umutima wawe uguwe neza" (3Yohana:2). Gukiranuka bidushyira mu cyerekezo cyo gusingira imigisha myishi cyangwa se umugisha mugari uturuka ku Mwami wacu Yesu. Niyo mpamvu Salomo yagize ati: "Mu nzu y’umukiranutsi harimo ubutunzi bwinshi" kandi " Uwicisha bugufi, akubaha Uwiteka, Ingororano ye ni ubukire icyubahiro n’ubugingo" (Imigani 22:4)
Ijambo ry’Imana rivuga neza ko atari ubushake bw’Imana ko hagira ubaho mu bukene. Hari ubukene buzanwa no kutumvira Ijambo ry’Imana: "Uwanga guhanwa bimutera ubukene …" (Imigani 13:18). Ni nacyo cyatumye Yobu avuga ati abakiranutsi "nibayumvira bakayikorera, bazamara iminsi yabo baguwe neza, bazamara n’imyaka yabo mu byishimo" (Yobu 36:11). Ubukene si umugabane w’abakiranutsi. Ubukene ni ubw’abantu batubaha Imana. Umugisha kandi mwinshi (mugari) ni uw’abana b’Imana. Umwenda (amadeni) si ubushake bw’Imana mu byukuri ni ububata: "umukire ategeke umukene, kandi uguza aba ari nk’umugaragu w’umugurije" ( Imigani 22:7) Imana irashaka kubohora abantu bayo bose bakava mu bubata ndetse n’imyenda yose (amadeni yose), abantu b’Imana nibayishaka bakanayumvira,bazava mu bubata bagire umudendezo. Imana igira iti: “Ubukire n’icyubahiro biri iwanjye, kandi n’ubutunzi buhoraho, no gukiranuka na byo. Kugira ngo ntungishe abankunda, nuzuze ububiko bwabo" (Imigani 8: 17-18, 21).
Nyamara Imana nayo izi ko ubutunzi bushobora kugusha umuntu mu bwibone akabuhindura ikigirwamana, bukamubera umuvumo. Niyo mpamvu Yesu yabwiye abigishwa be ati: “Ndababwira ukuri yuko biruhije ko umutunzi yinjira mu bwami bwo mu ijuru. Ndetse ndababwira yuko icyoroshye ari uko ingamiya yanyura mu zuru ry’urushinge, kuruta ko umutunzi yakwinjira mu bwami bwo mu ijuru.” Ubukene ni ikigeragezo gikomeye ariko no gukira mu buryo buhesha Imana icyubahiro byananiye abantu benshi kugeza n’ubwo abantu bamwe bavuze ko “abakire atari abantu”! Abakira bagatakaza ubumuntu se bajya mu Ijuru?
Bibiliya igaruka cyane ku bigendanye n’imicungire y’umutungo. Icya mbere, niba Imana iduhaye ubutunzi tugomba kwirinda kubusesagura : "Gira umwete wo kumenya uko imikumbi yawe imeze kandi ufate neza amashyo yawe" (Imigani 27:23-27). Dukwiye kugira umwete wo kongera ibyo Imana yaduhaye. Salomo agira ati: "Hari umuntu w’umunyamwete mu byo akora ubonye? Bene uwo azaba imbere ku mwami, ntazakorera abagufi" (Imigani 22:29). Na none Salomo atubwira ko "Ukuboko k’umunyamwete gutera ubukire " (Imigani 10:4b) kandi ko "Ibyo umunyamwete atekereza bizana ubukire" (Imigani 21:5). Ijambo ry’Imana ritwihanangiriza ritubwira ko tuzaba abakire ni tuba abizerwa n’abanyamwete. Ibi ariko bitandukanye no kwizera ko ubukire bwacu buzava mu bitangaza no mu buhanuzi!
Icya kabiri, ubutunzi bwacu bugomba gukorera Imana. Ijambo ry’Imana ribivuga neza : "Kandi rero Imana ishobora kubasanzaho ubuntu bwose, kugira ngo murusheho gukora ibyiza byose mufite ibibahagije muri byose, nk’uko byanditswe ngo " Yaranyanyagije aha abakene, Gukiranuka kwe guhoraho iteka ryose" (2Abakorinto 9:8-9) Uko uzarushaho gutanga uzaba wamamaza Ubutumwa Bwiza mu mahanga yose yo kw’isi. Hari ibyo udashobora gukorera Imana ariko iyo utanze bishoboza abakozi bayo gukora byinshi. Wibuke ko uburyo ukoreshereza Imana ibyo yaguhaye aribwo butuma ikongera ibirutaho : « Niba mutakiranutse mubikijwe ubutunzi bubi, ni nde uzababitsa ubutunzi bw’ukuri? ” Umwani wacu Yesu yaravuze ati : “ mutange namwe muzahabwa . Urugero rwiza rutsindagiye, rucugushije, rusesekaye ni rwo muzagererwa, kuko urugero mugereramo ari rwo muzagererwamo namwe” (Luka 6:38)
Icya gatatu, ubutunzi ntibukwiye kutwibagiza Imana. Nibyo Imana yabwiye Abisilayeli igihe berekezaga mu gihugu cy’isezerano nk’uko twabisomye mu Guteg 11:1-15. By’umwihariko umurongo wa 16 uragira uti: « Mwirinde imitima yanyu itoshywa mugateshuka, mugakorera izindi mana mukazikubita imbere ». Ubutunzi si bubi ahubwo ikibi ni ukubukoresha nabi. Ntitube nk’aba batuzi bavugwa muri Zaburi ya 49 bafata ubutunzi bwabo bakabusimbuza Imana : « Biringira ubutunzi bwabo, Bakirata ibintu byabo byinshi. Mu mitima yabo bibwira yuko amazu yabo azagumaho iteka ryose, N’ubuturo bwabo ko buzagumaho ibihe byose, Ibikingi byaho bakabyitirira amazina yabo.» (Umurongo wa 11 na 19). Igihe kizagera ubutunzi bwacu tubusigire abandi nk’uko natwe hari ibyo dutunze twarazwe n’abandi : « Kuko abona ko abanyabwenge bapfa, Umupfapfa n’umeze nk’inka bakarimbukana, Bagasigira abandi ubutunzi bwabo. Ariko umuntu ntahorana icyubahiro, Ahwanye n’inyamaswa zipfa. (Umurongo wa 10 na 12). Imana ishaka ko dukizwa kandi tugakira. Ubukungu bwacu bushira vuba tubucunge neza kandi tubukorehsreze Imana kugira ngo izaduhe ubukungu budashira.
Amahoro Imana itanga aruta ayo umuntu wese yakwibwira age arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. Sehorana Joseph
Last edited: 20/06/2020
Add a comment


text:
Mu bibazo dukunda kwakira, binyuze muri email yahariwe kubaza muganga ku ndwara zinyuranye, icy’abagabo bagira ikibazo cy’ubushake buke cyangwa bwa ntabwo(Impuissance) gikomeje kuba agatereranzamba.
Umwe mubasonyi bacu yagize ati “Nshuti zanjye nkunda, basomyi b’ibyamamare, mbanje kubasuhuza. Amazina yanjye singombwa ko nyatangaza, nagira ngo mbagishe inama ku bintu bimaze iminsi bimbaho.
Ndi umugabo wubatse, mfite abana 5, mfite imyaka 47 y’amavuko nkaba mba mu Mujyi wa Kigali, urugo rwanjye ruba i Nyamagabe. Ubusanzwe jya mu rugo nka nyuma y’amezi 4 cyangwa 5.
Hari ibintu muri iyi minsi byamfashe byo kudatera urubariro uko bikwiye, ngira ubushake, najya gutangira gukora igikorwa umurego ukaba uragiye igitsina kikagwa, nagerageza ngo nongere kuzana ubushake bikanga neza neza, bikaza kongera nyuma y’igihe kirekire kandi nabwo atari wa murego rwose w’umugabo.
Mu gitondo rwose mba mfite ubushake bwo kubonana n’umugore, ibintu bimeze neza, ariko naba ngiye kubikora igitsina kigahita kigwa.
Iyo ngize umugisha bigakunda nabwo haza udusohoro duke cyane kandi iyo turi mu gikorwa mba numva nta buryohe nk’ubwo nari nsanzwe ngira.
Ibyo bintu byaranyobeye nshuti zanjye, bije vuba niba ariko basaza simbizi, niba ari indwara simbizi, niba ari uko namaraga igihe kinini ntabonana n’umugore wanjye simbizi, niba barandoze simbizi.”
Mu gushaka gufasha uyu muvandimwe nabandi bagira ikibazo cyo kugira ubushake buke, ibyamamare.com yasuye ivuriro betterLife . Iri vuriro rikaba rifite imikoranire na sosiyeti y’Abarabu , mason natural.
Tuganira na Nkurunziza Olivier , umuyobozi wa BetterLife yatubwiye ko Abagabo bagira ubushake buke mu gihe cy’imibonano mpuzabitsina barimo ibyiciro, hari abagabo bishakisha mu gihe cyo gutera akabariro ariko bikanga , hakaba n’ababura burundu. Kutagira ubushake cyangwa kububura mu gihe cyo gukora imibonano mpuzabitsina ku mugabo, bitera ubwumvikane buke hagati y’abashakanye.
Hari igice kimwe cy’abagabo bavuga ko bagiye kwa muganga ariko ntibibashe gukira.
Mu mpamvu zitera kugira ubushake buke harimo izikomoka ku burwayi bunyuranye cyane cyane iy’imitsi ituma habaho gushyukwa ku mugabo. Aha twavuga imitsi iyobora amaraso mu mubiri (vaisseaux sanguins), imitsi yo mu mutwe (les nerfs ), n’izindi ndwara zinyuranye harimo na diyabeti ndetse nabagizweho ingaruka no kwikinisha mugihe cyubusore bwabo.
Indi nkomoko ishobora gutera umugabo kubura ubushake ni ituruka ku ku mibanire n’uwo bashakanye, guhora ananirwa gutera urubariro uko bikwiye bigahora bimuhangayikishije n’ibindi.
Muganga yagize ati ” Mbere yo gutanga imiti ,dufite imashini zabigenewe dukoresha dupima umurwayi. Ntago wahita uha umurwayi imiti utazi imiterere n’inkomoko y’ikibazo afite.”
Mu miti bifashisha mu kuvura abagabo bafite ikibazo cyo kugira ubushake buke cyangwa se barwaye uburemba, harimo uwitwa YOHIMBE . Uyu muti nkuko bitangazwa na muganga ngo abagabo bawukoresheje basubiye kumurongo rwose.
BYIZA BYO GUKORESHA YOHIMBE :
- Ikiza gusohora imburagihe no gucika intege utera akabariro
- Yongera libido ku kigero cyo hejuru
- Yongera umusaruro w’intanga mu bwiza n’ubwinshi
- Ihangana n’ingaruka zo kwikinisha, ikongera imbaraga za kigabo ndetse ikanafasha mu kongera amasohoro.
Yunzemo ati” hari izindi mpamvu zitera kugira ubushake buke harimo n’abagabo benshi usanga baterwa ipfunwe n’ingano y’igitsina cyabo ugasanga umugabo ntiyifuza kujya muri douche hamwe numugore we ,ndetse bikaba byaba n’intandaro yo kwitakariza icyizere muri wowe bikaba imbarutso y’amakimbirane hagati y’abashakanye kubera ko umugabo adashimisha umugore we mu buriri,nyamara iki ni ikibazo cyo kugwingira kw’igitsina gabo ibyo bita Penile Atrophy indwara ivurwa igakira.
Nkuko muganga akomeza abivuga ,umuti witwa “Anaconda ” Uzwi na bamwe, hari abawufiteho amakuru make, naho abandi nta makuru yawo na make bazi. Dore ko Anaconda ishobora kongera igitsina cy’umugabo (mu burebure) ku kigero kiri hagati ya sentimetero 2.08 na 5.24.
Uramutse uyikeneye cyangwa se ushaka ibindi bisobanuro byisumbuyeho, wahamagara kuri telefone igendanwa +250 782-398-313 ndetse na +91 81451 41030 cyangwa ukaba wayikoresha ubandikira kuri Whatsapp. Aho waba uri hose mu Rwanda cyangwa hanze, hari uburyo bworoshye bwo kuyikugezaho.


text:
NKWIRIYE GUKORA IMIRIMO Y’UWANTUMYE HAKIRI KU MANYWA
IGICE CYO GUSOMA: Yohana 9:1-7
Ndabasuhuje bene Data bakundwa. Ndashimira Imana yongeye kunkoresha mu kubagezeho ijambo ryayo. Uyu munsi turaganira ku butumwa bugira buti: “NKWIRIYE GUKORA IMIRIMO Y’UWANTUMYE HAKIRI KU MANYWA” Turashingira cyane cyane ku murongo wa kane w’igice tumaze gusoma ugira uti: “Nkwiriye gukora imirimo y’uwantumye hakiri ku manywa, bugiye kwira ni igihe umuntu atakibasha gukora”. Iri jambo ryavuzwe na Yesu ryari riturutse ku kibazo yari abajijwe n’abigishwa be bagira bati: “Mwigisha, ni nde wakoze icyaha, ni uyu cyangwa ni ababyeyi be ko yavutse ari impumyi?” (Yoh 9:2)
Yesu yabashubije ko aho babona ikibazo cy’ubuhumyi cyaba cyaraturutse atari ho, ahubwo ababwira ko uwo muntu yavutse cyangwa yabereyeho kugira ngo umurimo w’Imana ukorwe. Ngiryo ijambo ryiza Yesu yavuze yerekana aho umurimo w’Imana ushingiye. Burya umurimo w’Imana ugomba kwerekanirwa mu bantu bafite ibibazo. Niba nta kibazo, nta n’igisubizo cyaboneka. Kugira ngo ukore, icya mbere ni uko waba wabonye icyakorwa. Kugira ngo ubone igisubizo, icya mbere ni uko uba wumvise ikibazo. Niba twabonye ibibazo dufite mu Itorero ryacu, ubwo umuti na wo tuzawubona. Itorero rifite ubuzima ni irikora, kandi umuntu muzima ni ukora, kandi ukora ni uwabonye icyo akora.
Muri Yohana 9:4-5, turabona ko Umukozi ugomba gukora ari Yesu, kandi na we ubwe arabyemera kuko agira ati: «Nkwiriye gukora imirimo y’uwantumye hakiri ku manywa.» Nyamara nawe Imana iragushaka ngo igukoreshe “imirimo” (si “umurimo umwe”)! Mbere yo gukora birasaba ko habanza ubushake (la volonté): Yesu yavuze ijambo ryiza cyane kandi rimfasha cyane ati: Birankwiye! Ngiyo intambwe ya mbere ugomba gutera yewe mwene Data. Ugomba kubanza ukabyiyumvamo, ukumva ko bigukwiriye gukora.
Iyo warangije kubyiyumvamo, ukumva ko bigukwiriye, ukumva ko ari ibyawe, nta wundi wo kubikora uhari uretse wowe, ukumva ko ari wowe kandi ukumva ubikunze, hakurikiraho kumenya uwo ukorera: “Uwagutumye”. Burya iyo ukora umurimo kandi uzi uwagutumye, uzi imbaraga ze, uzi ububasha bwe, uzi uko wahamagawe na we, ibyo bituma akora neza cyane. Ubaye uzi ko ukora ahantu hakomeye, kandi aho ukora bakuzi neza ari na bo bakwihereye akazi, aho ugeze hose uba ufite icyubahiro n’ubutware kuko uzi ko uwagutumye mu kazi akomeye, kandi burya abantu na bo bakubahira aho ukora n’uko witwara. Reba rero twebwe dukorera Imana yo mu ijuru (Gutegeka 10:17-18). Icyampa ukamemya uwaguhamagaye, byatuma ukora umurimo w’Imana neza. Kumenya uwo ukorera ni intambwe ikomeye cyane ku mukozi, kandi kumumenya ni naho umenyera igihembo cyawe.
Bene Data, umurimo w’Imana ni wo murimo mwiza kurusha indi mirimo yose ikorerwa mu isi. Ibyo ni byo, kandi ni ukuri. Burya umurimo uba mwiza bitewe n’ibintu bibiri: uwo ukorera n’ibihembo aguha. Twe rero dukorera Imana. Mbese hari umukoresha wubashywe kuyirenza? Tuzahembwa ubwiza, icyubahiro, kudapfa, amahoro, n’ubugingo buhoraho. (Abaroma 2:7, 10-11) Nta handi bahemba ubugingo buhoraho, uretse kuba warakoreye Imana. Bene Data, mu gihe gikwiye n’ikidakwiriye, dukorere Imana tubyiyumvamo, izaduhemba ubugingo buhoraho. Ibuka koi gihe cyawe cyo gukorera Imana ari iki! Bugiye kwira, ni igihe umuntu atakibasha gukora!
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph (EAR Shyogwe)
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 26/01/2021
Add a comment


text:
Ushobora kumva ko gusaba umukobwa ko umusohokana byoroshye, ukumva ko ari ukumubaza niba abyemera cyangwa se atabyemere gusa. Ariko burya ngo si ikintu abasore bagomba gufata nk’igisanze cyangwa se ikitagoranye kuko rimwe na rimwe bishobora kugorana cyangwa se bikabishya urukundo mu gihe bitakozwe neza.
Nk’urugero, ku basore bacecetse (badakunda kuvuga amagambo menshi), abikomeza mu mutwe cyangwa se abajagaraye n’abandi; bene aba bantu ngo usanga bibagora gusaba abakobwa ko basohokana. Urubuga rwa interineti: wikihow.com, ruvuga ko izo zose ari impamvu nyinshi zishobora gutuma bitakoroha ariko ngo hari amabwiriza cyangwa inama zimwe na zimwe zishobora gukurikizwa na buri wese akamenya uburyo bwiza yasabamo umukobwa ngo basohokane akaba yakwemera kumuha umwanya ndetse bikaba n’ikimenyetso cy’urukundo bafitanye cyatuma uyu mukobwa agufata nk’uw’agaciro mu buzima bwe.
Niba umukunda ukaba wifuza gusohokana na we mwegere, umusange ahantu hatuje, wiba ari cyo utangiriraho ikiganiro, ahubwo muganirize bisanzwe, mubaze amakuru, uko ameze mbese bitewe n’ubuzima bwe bwa buri munsi yirirwamo, umwereke ko umwitayeho kandi ko ukeneye kumenya amakuru ye, hanyuma uze kubimusaba ubona ko ari mu gihe cyiza cyo kubwirwa ibintu nk’ibyo. Imenyereze kumwereka ko umuba hafi buri munsi, umuhamagare kuri telefoni, ukunde kumuganiriza muri kumwe amaso ku maso, kumufasha mu bintu byinshi bitandukanye ku buryo akwiyumvamo kandi ntabe yakwishisha. Aha ngo byaba byiza ugiye umwereka ko umufata nka mushiki wawe kurusha kumwereka ko muri inshuti nk’umuhungu n’umukobwa kuko ngo bizatuma arushaho kukwiyumvamo nk’umuvandimwe we no kutakwishisha bityo abe yakwemera icyo umusabye bitagoranye.
Banza kandi umenye urugero urukundo rwanyu rugezeho. Hari igihe uba ukunda umukobwa ukizera ko ngo kuba yarakubwiye ko mukundana ubwo nyine nta cyo yakwima cyangwa se ngo akwangire ariko ngo birashoboka cyane ko usaba umukobwa ko musohokana akanga kuko we atarakwiyumvamo neza ku buryo mwasohokana; rero ngo ni byiza ku ubanza ukareba niba koko urukundo rwannyu rufite aho rugeze ku buryo na we akwiyumvamo, hanyuma utangire umuganiriza bisanzwe nyuma uze kugera ku cyo washakaga, ariko ngo wirinda cyane gusa n’ubigira itegeko ahubwo ubimusabe witonze. Cyangwa se na none icyo gihe washatse muri kuganira, mwitegereze mu maso, urebe uko amwenyura, uko agusekera ndetse n’uko akwishimiye hanyuma nubona ko mu maso he harimo urukundo ube wamusaba ko mwasohokana igihe iki n’iki kandi umurekere umwanya atekereze ndetse abe yanatanga igitekerezo cy’aho mwasohokera. Wimuhata nk’aho ari itegeko, bimusabe usa n’aho ubaza cyangwa se usaba.
Urugero: ushobora nko kumubaza uti "Nta kuntu wazaza tukajyana kureba agafilimi keza ahantu? Si ngombwa ngo ibe ari na filimi gishobora kuba ari n’ikindi kintu cyangwa se ahandi hantu wifuza kumusohokana. Ngo iki kibazo gishobora kumutera amatsiko agatangira kukubaza aho ari ho no kwishimira kureba iyi filimi hanyuma akemera ukamutunguza kumujyana hamwe wifuzaga kumusohokana. Ushobora kandi no kumubwira ko wumvise bagenzi bawe runaka bavuga ahantu heza runaka bagiye hanyuma ukumva uko avuga bikaguha kumva niba hari umwanya yaguha kandi ngo wirinde kubigira intambara, ubyoroshye kandi ubifate nk’ibintu bisanzwe.
Itegure kandi ko ashobora no kubyanga. Niba rero akubwiye rero ngo ‘oya’, wihita umwereka ko urakaye cyane cyangwa ko utabyakiriye neza, ahubwo mubwire ko nta kibazo useka umwereke ko nta cyo bigutwaye. Ibi bizatuma abona ko utamukeneye cyane bimutere ahubwo we kugushaka cyane abe yanakwisubiraho yemere kandi ngo biramushimisha kurusha kuba wamweretse ko ubikeneye cyane kuko ngo agira impungenge akaba yanakeka ko haba hari n’ikindi kibyihishe inyuma.
Mu gihe kandi yakwemereye mugasohokana, ngo irinde kumujyana ahantu hari urusaku rwinshi, ahubwo ushake ahantu hafite ubwiza nyaburanga hashobora kuba hamukurura, kandi nimugerayo umwiteho bidasanzwe, mbese umuteteshe, umufate nk’umwamikazi, wirinde kumubwira ibigambo byinshi no kumubaza ibibazo bidashira. Ni cyo gihe, muhe umwanya yiyumvemo urukundo kandi na we akwisanzureho arukwereka kandi ureke akubonemo urukundo umufitiye kugira ngo bimusigire urwibutso mu mutwe buri munsi ajye ahora yumva mwasohokana, naho numubihiriza ntazongera kwemera na rimwe ko musohokana kuko nta cyo byamusigiye.


text:
Nitwa Chantal ntuye mu Karere ka Muhanga mfite imyaka 19 y’amavuko ,ikibazo cyanjye uko giteye hashize hafi imyaka igera kuri 2 naragize ikibazo k’inkomereye cyane, niga mu mwaka wa gatatu w’amashuli yisumbuye umuhungu yansabye ko dukundana , nanjye naje kumwemerera kuko numvaga nkeneye gukundana dore ko ariyo myaka nari ninjiyemo.
Byabaye aho ngaho umusore akajya ampamagara tukaganira nta kibazo nyuma y’igihe gito umusore yaje gutegura ibirori iwe,aza kuntumira nk’umukunzi we , nahasanze abantu benshi turishimana bisanzwe nk’abari mu birori, nyuma y’amasaha make ibirori byabaye nk’ibirangiye tuza guherekeza abandi nyuma tugarukana mu rugo nk’abakundana.
Umusore twageze iwe mu rugo yikoza mucyumba anzanira Fanta ariko sinigeze ngira amakenga ko hari icyo yaba yari yashyizemo, nanyweye Fanta nyuma sinzi uko byaje kugenda nakangutse nsanga ndyamye mu buriri bwe nambaye ubusa yigendeye,imyenda yanjye yayizinze yantaye yigendeye.
Muri make uko byagenze yaransambanyije kuko yari yampaye Feneriga ndasinzira sinamenya ibyabaye, agahinda karanyishe birandenga nenda gusara, kuko kuva icyo gihe njye sinonjyeye kumubona, naherutse ampa Fanta,ubundi ibyo yakoze yabikoze ntumva,kubw’umwaku nza nogusama ubu narabyaye mfite umwana w’umwaka n’igice.
Ibyo byose iyo mbyibutse mbura icyo gukora no kureka iyo ndebye umwana nakwibuka uburyo yavutsemo numva mwanze, gusa uwo se nyuma yaje ngo kuboneka aza gufungwa nanubu ariko nibaza icyo gukora kikanyobera.
Mu bintu bintera umutwe harimo kuba narabyaye umwana mu buryo ntateguye, kuba naracikirije ishuli nabyo birambabaza iyo mba nabura narabikoze ku bushake, ise w’uwo mwana sinzi icyo numva yakorerwa ,sinzi uko namwita niba ari umugome,umwicanyi, umurozi namuburiye izina peeeee.
Nkeneye inama zanyu kugira ngo mbashe kubaho mu mutuzo merewe nabi cyane, kubera ko ubu uko mbayeho ntago ari byiza nagato gusa Imana imbaye hafi umwaka utaha nazajya kwiyigira.


text:
Monthly Archives: June 2016
Muri Rajepra naho ubutumwa bwiza bukiza bukomeje kuhasesekara
kuri uyu wa 24/06/2016 kuva i saa 14hoo-18hoo habaye igiterane cy’ivugabutumwa mu kigo cy’amashuri yisumbuye cya kirwa giherereye mu murenge wa Rutare akarere ka Gicumbi mu ntara y’amajyaruguru
GODLY FINANCIAL LAW/ SPIRITUAL LAWS OF FINANCIAL
HOW TO BUILD A STRONG FINANCIAL FOUNDATION?? These laws are highly applicable to a FGP People. People who decided to follow God’s plan F=follow, G=God’s , P=Plan In the universe we have laws that do not change like physical laws.
Impamvu zo kutiyumanganya=Ntituzaceceka
ibyakozwe n’intumwa 4:20 kuko tutabasha kwiyumanganya ngo tureke kuvuga ibyo twabonye kandi twumvise. Bene data ncuti z’umusaraba ngarutse na none kuri iyi ncuro ngo dukomeze kuganira ku ijambo ry’Imana impamvu zituma tutiyumanganya tukavuga ubudatuza. Ubusanzwe ntawushobora gupfuka isoko ngo abishobore
Inshamake y’uburyo Imana yabanye na korali Gilgal Byumba
Mu masaha asatira saa moya za mugitondo nibwo choral GILGAL yari ihagurutse muri campus ya nyarugenge aho ikorera umurimo yerekeza k’umudugudu wa kamitsinga muri paroisse ya byumba itorero ry’akarere rya gicumbi. Nubwo habura nk’iminota 15 ngo basesekare ibyumba imodoka imwe
GILGAL EVANGELICAL TRIP 2016
Gilgal Choir Noneho ingendo zayo z’ivugabutumwa izikomereje mu karere kagicumbi, paroisse ya byumba,umudugudu wa kamitsinga. ni kuri iki cyumweru 05/06/2016 izahava yerekeza i rutsiro . Kuva mu mwaka wa 2011 iyi korali imenyerewe cyane ku gikorwa cy’ingendo z’ivugabutumwa mu duce


text:
Umushinga w’itegeko ryemerera abagororwa kujya biga bakageza ku rwego rwa Kaminuza, uramutse wemejwe n’Inteko Ishinga Amategeko y’u Rwanda, mu gihe kizaza batangira kujya biga amasomo yo kuri urwo rwego mu gihe bari muri za gereza.
Ku wa gatanu tariki 8 Ukwakira 2021, nibwo Inteko Ishinga Amategeko umutwe w’Abadepite yemeje ishingiro ry’uwo mushinga, ubu igikurikiyeho akaba ari ukuwigaho neza, bikozwe na Komisiyo ibishinzwe, nk’uko tubikesha The New Times.
Uwo mushinga w’itegeko ni kimwe mu bigize ‘system’ nshya irebana n’abagororwa (the correctional system), hongerwa uburezi muri gahunda zo kugorora abagororwa kugira ngo basubire mu buzima busanzwe.
Ibyo ngo bigamije gutuma abagorwa batanga umusaruro kurushaho, nk’uko byasobanuwe na Amb. Solina Nyirahabimana, Umunyamabanga wa Leta ushinzwe Itegeko Nshinga n’andi mategeko muri Minisiteri y’Ubutabera.
Uwo mushinga w’itegeko, uha urwego rushinzwe imfungwa n’abagororwa gushyiraho porogaramu yo guha abagororwa amasomo n’ubumenyi bibasha kuba bashobora kwibeshaho no kuba abaturage bubahiriza amategeko.
Muri uwo mushinga w’itegeko kandi, hari amagambo byasabwe ko yahindurwa akajyanishwa na gahunda nshya y’ijyanye no kugororwa.
Kuri iyo gahunda y’uburezi, uwo mushinga w’itegeko, uteganya ko urwego rw’igihugu rushinzwe imfungwa n’abagororwa, rushyiraho porogaramu, rugendeye kuri porogaramu y’uburezi mu gihugu, ku rwego rw’amashuri abanza, amashuri yisumbuye n’icyiciro cya mbere cya Kaminuza ndetse n’amashuri y’imyuga n’ubumenyingiro (TVET).
Abadepite bagaragaje ibibazo bafite kuri uwo mushinga w’itegeko
Depite Ndagijimana Leonard, yavuze ko byari byiza ko abagororwa bakomeza guhabwa amasomo muri TEVT, ariko yagaragaje ko hari impungenge, baramutse bahawe uburezi bwo ku rwego rwa Kaminuza , kuko byatuma abantu bishora mu byaha.
Yagize ati “Abantu bashobora kwishora mu byaha, bazi ko bazafungwa niba ari imyaka itanu, bakazavamo barangije kwiga Kaminuza, bafungurwa bagahabwa impamyabushobozi zabo, bakajya gusaba akazi. Hakwiye kubaho ubushishozi kugira ngo iyo gahunda itazaba impamvu yo kwiyongera kw’ibyaha mu gihugu”.
Depite Rukurwabyoma John, yavuze ko gufata gereza zigashyirwamo ubuzima bwiza kurusha hanze, byatuma abantu batangira kwishora mu byaha ku bushake, kugira ngo bajye muri gereza, babone serivisi batari kubona hanze harimo uburezi n’imibereho myiza.
Yagize ati “Twagombye kugereranya tukareba, tugatanga serivisi nziza muri gereza, ariko ku buryo zitaba nziza kurusha izo mu buzima bwo hanze ya gereza”.
Nyirahabimana yasobanuye ko hagomba kubaho ubushishozi, kugira ngo serivisi abagororwa bahabwa muri gereza ntizibibagize ko bakoze ibyaha.
Ubutabera bugorora
Depite Mukobwa Justine, yavuze ko kugeza ubu, hari abantu bahanishijwe igihano cyo gufungwa burundu muri gereza kubera uburemere bw’ibyaha bakoze, yibaza impamvu ubu Leta igiye ku byo kugorora.
Yagize ati “Kugororwa byakorwaga, ariko n’abagomba gufungwa harimo n’abahanishijwe igihano cyo gufungwa burundu, bagomba gukora ibihano byabo. None se ibyo bizakorwa bite niba Leta igiye kwita cyane ku byo kugorora”.
Nyirahabimana yavuze ko ubutabera buhana gusa, bugizwe ahanini no gufunga muri za gereza n’ibihano bishobora gutuma abagororwa baba babi kurushaho mu gihe bafunguwe, bitewe n’ibyo banyuzemo, aho hakaba habaho isubiracyaha mu gihe bagarutse mu muryango Nyarwanda.
Yavuze ko abagororwa basaga 50% bo hirya no hino mu gihugu, ari abantu bafite munsi y’imyaka 40 y’amavuko, bivuze ko baba bategereje kuzafungurwa nyuma yo kurangiza ibihano byabo.
Yagize ati “Iyi ni politiki yatoranyijwe, yo gufasha abagororwa kongera kuba abaturage beza”.
Uko byatangiye
Mu 2010, ku nshuro ya mbere, itegeko ryashyizeho serivisi yo kugororwa, hagamijwe gufasha umugororwa kongera kuba umuturage mwiza wubahiriza amategeko, agafasha kubona amasomo n’ubumenyi bimufasha kwirinda kuzongera gukora ibyaha.
Gusa Nyirahabimana yabwiye Abadepite ko iyo gahunda nshya yo kugorora hagamijwe gufasha umugororwa kongera kuba umuturage mwiza wubahiriza amategeko, usanga itarashyizwe mu itegeko ririho ubu rigenga urwego rw’igihugu rushinzwe imfungwa n’abagororwa ku buryo bukwiye.
Uwo mushinga w’itegeko ryihariye rirebana no kugorora, ntabwo urimo ibijyanye n’imikorere n’imicungire y’urwego rw’igihugu rushinzwe imfungwa n’abagororwa, kuko ibyo bikubiye mu wundi mushinga w’itegeko uri ukwawo, na wo ngo ukaba uzigwaho n’Abadepite.
(Src:Kigalitoday)


text:
Marianne wagaragaye mumashusho akirimuto aracyariho kandi yarakuze ameze neza mukiganiro yagiranye na YAGO TV SHOW yatanze ubuhamya bwibyo yabonesheje amaso ye akirimuto.
Marianne yagize ati muri Jenoside yakorewe abatutsi 1994 nari umwana muto gusa ntari muto cyane kuburyo ntarikumenya ibyabaga ubwo murugo nabaturanyi twamenyaga ko interahamwe zirikwica abatutsi, twahungiye hafi nikiriziya igitero kije aho twari turi abantu bose birundira mukiriziya kuko twumvaga ko nta muntu watinyuka kwicira mugenzi we munzu y’imana.
Marianne akomeza ubuhamya bwe avugako icyo gitero kigeze kukiriziya mbere yuko gitangira kwica abatutsi cyabanzaga kuvuga ngo abahutu nibasohoke bamwe bagasohoka gusa hari nuwasohokaga afite ubwoba azineza ko baribumwice kuko atabaga ari umuhutu.
izo nterahamwe zibona abarigusohoka gusa ni abatutsi, ubwo zahise zigota imiryango yose yakiriziya ibyo byabaye mama wanjye yari yanziritse kugitenge ke kugira ngo tutaburana kuko twe twaritwicaye hafi n’umurwango wakiriziya izo nterahamwe zitangiye kwica zatemye umuntu warutwicaye imbere mama agerageza kumisha ngo amaraso atanarukira, arinako amfuka mumaso ngo ntabona ibyo birikuba uwo wishe uwarutwicaye imbere yaratuzi kuko twari duturanye.
Mama agerageza gusohoka ankurura akaboko uwo muturanyi abonye ko tugiye kumucika akubita mama umuhoro wijosi riratana papa akibona mama apfuye arwana no kumfata ngo dusohoke anarwana niyonterahamwe yaririgusahura ibinu muri kiriziya isunika papa yikubita hasi kuko papa yari umugabo muremure haba haje indi nterahame yumusirikare ifite nimbunda kuko izarizabanje nta mbunda zari zifite, zarwanishaga imihoro namacumu bakazoherereza ubufasha bwabafite imbunda.
maze iyo nterahamwe imubonye ihita imufata iramubwira ngo ariko wowe niyo ndeshyo yawe urarwana ubona uzaducikira he? iyaririnyuma ya papa ihita imurasa isasu agwa hasi nkimara kubona ko papa aguye hasi nahise njya kureba mama aho yari yaguye nkajya mvugisha umutwe we kandi bawuciye numva ko ari bunsubize kuko nari nahahamutse.
Najye nahise nikubita hasi akokanya zimaze kwica papa zahise zinjira mukiriziya kwica abari barimo kuko ariho hari harimo abantu benshi abari babashije gusohoka birukira kumashuri hashize akanya za nterahamwe zigiye, abari bagiye kumashuri baragaruka kureba niba hari ukirimuzima ngo bamufashe najye numvishe umuntu uvuga aho narinaguye ngerageza kwegura umutwe ngo aboneko nkiriho niba arunyica anyice.
yarambonye aranyegura aranyicaza areba umwana wari wiciwe irihande rwanjye amwambura imyenda arayinyambika arambwira ngo nimbe nicaye aho barebe niba ntabandi bagihumeka, maze mbona mukuruwanjye wo kwa data wacu aramfata ajyana kumashuri.
Gusa iyo interahamwe zazaga twarahungaga tukajya murufunzo zamarakwica zagiye tukagaruka tukaza kuryama kumashuri bwacya tukongera tugasubira murufunzo twakomeje kubaho gutyo tukajya tunywa amazi rimwe narimwe yabaga yiciwemo abantu, gusa tukihangana tukayanywa imvura yajyaga igwa ikamara umunsi wose amazi akaturengera tugashaka ibiti twitendekaho ngo amazi adakomeza kuturengera.
Twakomeje kubaho murubwo buzima mu minsi mike nibwo twumvishe inkotanyi ko zije kudutabara zidukura mururwo rufunzo zijya kutwitaho zinavura abari bakomeretse.
Reba ikiganiro cyose mariyamu yagiranye na Yago Tv Show


text:
Umuraperi Ciney na Ronald bambikanye impeta y’urudashira mu rusengero rwa St Etienne i Nyamirambo ku itariki ya tariki 2 Nyakanga 2017.
Ubukwe bwabo bwari bumaze amezi atatu buvugwa mu itangazamakuru, bwavuzwe cyane guhera tariki ya 26 Werurwe 2017, ubwo Ronald yambikaga Ciney impeta mu gitaramo cyabereye muri Serena Hotel.
Mu kiganiro na IGIHE, Ciney yavuze ko nyuma y’icyumweru kimwe yubatse urugo ngo hari byinshi byahinduye ku buzima bwe, muzika n’akazi ko akora gasanzwe bitewe ahanini n’umwanya munini asigaye aha umuryango mushya yatangiye.
Yagize ati “Icyo navuga kidasanzwe wenda muri iyi minsi ni uko hari byinshi byahindutse, mbere nabagaho ndi umwe menya ibyanjye nk’umukobwa ariko ubu ngombwa gutekereza no ku mugabo Imana yampaye tugakorera hamwe muri byose.”
Ciney yabonye impinduka…
Ciney yavuze ko yabonye ibyishimo bisendereye nyuma y’igihe gito amaze arushinze, na mbere y’uko ashaka umugabo ngo yari afite umutuzo gusa muri iki gihe ‘yabonye impinduka zidasanzwe’.
Ati “Nka mbere urumva nabaga ndi kumwe na we bwakwira wenda bigeze nka saa mbili ngahita mubwira nti ‘reka ntahe burije’ ariko ubu ibyo byose byavuyeho, ndi kumwe na we ibihe byose, turaryohewe ni ukuri […] cyakora hari igihe ntera urwenya nkamwitungura twicaye muri salon nti ‘burije ndatashye’ tugaseka twese.”
Yavuze ko nyuma y’iminsi mike arushinze ngo hari ibyatangiye guhinduka mu buzima bwe uhereye ku mitekerereze ye n’uburyo atoranya imyenda yambara mu gihe hambere yabagabo mu bwigenge bwe.
Yagize ati “Nonese, biratandukanye cyane, nka mbere nambaraga uko mbyifuza bitewe n’aho ngiye nk’umukobwa nyine, ariko ubu byarahindutse, hari nk’igihe mfata umwenda umugabo agahita ambuza ngo naba nambaye nk’abana. Ubu mbese biba byangoye, sindumva uburyo Ciney agomba kwambara amakanzu y’abagore cyangwa nko gukenyera ibitenge.”
Ijambo rya Ciney ku bahanzi batarashaka…
Yagize ati “Mbere y’uko nkora ubukwe hari benshi mu bantu bakuru bambwiraga ngo ‘hariya ugiye uzahangayika, ngo ibintu ugiye gukora bisaba kwihangana’ n’ibindi byinshi, abantu bari banteye ubwoba cyane ku buryo hari igihe nagiraga ubwoba ariko ngeze mu rugo nsanga biratandukanye.”
Yongeyeho ati “Nta mpamvu yo kugira ubwoba, gushaka umugabo biraryoha, ubona ibyishimo utabonaga mbere […] Nababwira[abakobwa bagenzi be] ko nta kigoye kirimo, umugabo atuma byinshi bihinduka kurushaho, icyanshimishije ni uko njye na Ronald nta kugorana kwabayemo, uko twakundanaga mbere ni nako tukibanye, tubaho bwa buzima busanzwe.”
Ciney yavuze ko namara gusubira ku murongo neza amaze gushira amavunane yo gutegura ubukwe ngo azasubira muri studio gukora indirimbo mu njyana ya Hip Hop nk’uko byari bimeze atararushinga.
Yagize ati “Icyo nakubwira ni uko ubukwe butera stress ikomeye, wumve ko hari igihe nicaraga nkumva nk’ejo byose byarangira tugahita twibanira kubera stress nabaga nagize […] Ibyo gukora umuziki byo bizakomeza, nibishoboka vuba nzabazanira akaririmbo gashya.”


text:
Ku nshuro ya 4, kuri iyi tariki ya 20 Ukuboza 2018, muri Diyosezi ya Kibungo, Nyiricyubahiro Musenyeri Antoni KAMBANDA, Umushumba wa Diyosezi ya Kibungo, akaba yaratorewe kuba Arikiyepiskopi wa Kigali, yifurije Noheli nziza n’umwaka mushya muhire wa 2019 Abana bagera ku bihumbi bitatu n’ijana na mirongo itanu (3150), bakaba baturutse mu ma Paruwasi yose agize Diyosezi ya Kibungo
• Local Therapy cialis without prescription condition,.
.
Kwifuriza Abana Noheli nziza n’umwaka mushya muhire ni igikorwa cy’indashyikirwa cyatangijwe na Nyiricyubahiro Musenyeri Antoni KAMBANDA kuva mu mwaka wa 2015, ubu bikaba bibaye ubugira kane muri Diyosezi ya Kibungo, aho Musenyeri atumira abana bahagarariye Diyosezi yose, akabaturira Igitambo cya Misa kandi agasangira nabo
caused by cardiacH 2 antagonists (cimetidine) cialis sales.
.
Mu mwaka wa 2015 hitabiriye abana bagera ku 1500, mu mwaka wa 2016 hitabira abana bagera ku 2090, mu mwaka wa 2017 hitabiriye abana bagera ku 3000, naho uyu mwaka wa 2018, wahimbajwemo na Yubile ya Diyosezi hakaba hitabiriye abana bagera ku 3150. Kuri iyi nshuro abana baje babukereye bakikiza Umwepiskopi kandi bashimira Imana mu Gitambo cy’Ukaristiya cyabimburiye izindi gahunda zose. Ku mugereka murahasanga gahunda yakurikijwe:
GAHUNDA_YO_KWIFURIZA_ABANA_NOHELI_N’UMWAKA_MUSHYA_WA_2019[1]
Nyuma y’Igitambo cy’Ukaristiya hakurikiyeho amagambo atandukanye yo kwifurizanya Noheli nziza n’ishya n’ihirwe mu mwaka mushya wegereje wa 2019.
Mu ijambo rye umwana uhagarariye abandi yashimiye Nyiricyubahiro Musenyeri kubera iki gikorwa yatangije muri Diyosezi ya Kibungo kandi agaragaza ko ari umwanya w’ibyishimo ku bana, nk’uko Umwepiskopi yabivuze abitangiza, ibyishimo biganisha kuri Noheli. Umwana yakomoje kandi ku ihuriro ry’abana ryabaye muri uyu mwaka: Ihuriro ry’Abana b’Abakristu Gatolika ndetse n’andi matorero , ryabaye kuva tariki ya 07 kugeza kuya 10/08/2018 mu ishuri ryitiriwe Mutagatifu Andereya (Saint André) i Kigali, ku nsanganyamatsiko igira iti : “ MWANA KORESHA IMPANO IKURIMO” (2 Timote 1,6). Ihuriro ryabafashije kurushaho kugira ubusabane, urukundo, gushimangira indangagaciro z’umwana w’umukristu no kugaragaza impano zabo
. Umwana yasoje ijambo ashyikiriza Musenyeri impano abana bamuteguriye. Murasanga ku mugereka ijambo ryose ry’uwo mwana.
IJAMBO RY’UHAGARARIYE ABANA BA DIYOSEZI YA KIBUNGO
Mu ijambo rye Padiri ushinzwe Komisiyo y’abana, Padiri Phocas KATABOGAMA, yagarutse kuri ubu buryo bwo guhuza abana no kubifuriza Noheli nziza, bibaye ku nshuro ya 4, agaragaza ko ari ubuhamya bwiza ku muryango w’Imana ndetse ko birinda abana kujarajara mu yandi madini. Padiri yashimiye Umwepiskopi, amwizeza ko ari umurage mwiza kandi ko uru rubuto rwatewe muri Diyosezi ya Kibungo rutazigera rugwingira, ahubwo ko umunsi ku wundi ruzahora rwuhirwa kugira ngo rurusheho gukura nzeza. Padiri ati “Umuryango ni Kiliziya y’ibanze n’indorerwamo y’umwana”.
Nyiricyubahiro Musenyeri Antoni KAMBANDA niwe wavuze Ijambo nyamukuru maze ashimangira ibyiza byo kwita ku bakiri bato. Ashimira abana n’ababyeyi ndetse n’abandi bose bitangira Iyogezabutumwa mu bana. Maze asoza abifuriza Noheli nziza n’umwaka mushya muhire, abaha n’umugisha basoreza ku busabane.
Padiri Dieudonné UWAMAHORO
Perezida wa Komisiyo ya Diyosezi y’itumanaho


text:
Mutagatifu Oliviye yabaye Arkiyepiskopi mu gihugu cya Irilande, akaba yarahowe Imana . Ni umutagatifu wibukwa bidategetswe, kuwa 12 Nyakanga. Muri Kalendali y’abahowe Imana ya Roma bigaragara ko yizihirwa kuwa 1 Nyakanga, ari nayo yapfiriyeho; ahandi agahimbazwa kuwa 12 Nyakanga, itariki yashyiriweho ku rutonde rw’Abatagatifu Kiliziya yibuka.
Mutagatifu Oliviye Plunketi yavukiye mu gihugu cya Irilande kuwa 1 Ugushyingo 1629, arerwa na nyirarume w’umubenedigitine i Dublini, nyuma ajya i Roma atangiye kwiga ibya tewolojiya.
Mutagatifu Oliviye yashyizwe ku rutonde rw’Abatagatifu kuwa 12 Nyakanga 1975, i Roma na Mutagatifu Papa Pawulo wa 6, akaba ari nayo tarikiki ahimbarizwaho; akaba yarashyizwe mu rwego rw’abahire kuwa 23 Gicurasi 1920 na Papa Benedigito wa 15.
Mutagatifu Papa Pawulo wa 6, mu nyigisho ya Misa, igihe yatangazaga ko ari umutagatifu, yagize ati: “Ishyaka yagize mu Iyogezabutumwa, Mutagatifu Oliviye Plunketi, twashyize mu rwego rw’abatagatifu uyu munsi, rigaragazwa mbere na mbere n’urugero rugaragara kandi ruyobora abahabwa ubutumwa bwo kuba Abepiskopi…”
Mutagatifu Oliviye udusabire!
Byateguwe na Padiri Dieudonné UWAMAHORO, Paruwasi Katedrali ya Kibungo


text:
Iki gitaramo cyabaye mu ijoro ryo ku wa Gatanu, tariki, 15 Ukuboza 2017, cyitabiriwe n’abiganjemo urubyiruko ryiga muri iyo kaminuza ndetse n’abantu basanzwe bakunda ibikorwa by’imyidagaduro by’umwihariko ishyigikira ikanagaragaza ubwiza bw’umuco gakondo.
"Indahigwa Twataramye" ni igitaramo cyaranzwe n’uburyohe ku bakitabiriye binyuze mu nganzo y’iri torero, ryakanyujijeho mu mbyino zinogeye ijisho, umudiho ndetse n’ibicurangisho gakondo byashushanyirije urubyiruko rwitabiriye uko kera bataramaga bagakesha bibukiranya n’indangagaciro.
Igitaramo cy’Itorero Indahigwa cyari cyatumiwemo abahanzi bandi batandukanye barimo umukirigitananga Deo Munyakazi wanyuze abitabiriye mu nganzo ijyanye n’umurya uryoheye amatwi ndetse n’umusizi Tuyisenge Olivier wataramye bakizihirwa biyungura n’ubumenyi mu buvanganzo nyemvugo.
Iradukunda Moses ushinzwe itangazamakuru mu itorero Indahigwa yabwiye IGIHE ko iki gitaramo cyasigiye urubyiruko rwakitabiriye ubutumwa bwo kudatatira igihango mu gukunda no gusigasira ibyiza by’umuco nyarwanda n’imyidagaduro iwuranga.
Yagize ati "Intego nyamukuru y’igitaramo ni ugushishakariza urubyiruko gukunda no gusigasira umuco. Mwabonye ko abakitabiriye benshi ari abanyeshuri biganjemo urubyiruko gusa amarembo twayuguruye kuri bose bakunda imbyino n’igitaramo cya kinyarwanda. Ubutumwa bw’ingenzi itorero ryifuje gutanga ni ukwibutsa bagenzi babo ari bo urubyuruko ko ari bo shingiro ry’umuco kandi ko ari bo bafite inshingano zo kuwuteza imbere."
Iki gitaramo cyitabiriwe n’abantu batandukanye barimo Mukeshimana Claude wari uhagarariye Ralc washimiye itorero umuhate rishyira mu gukundisha umuco urundi rubyiruko ndetse n’Umuyobozi w’Abanyeshuri muri IPRC, Gasigwa Emmanuel, washimangiye ko "Indahigwa" ari izina ry’ubutore ku banyeshuri bose b’iyo kaminuza.
Itorero Indashyikirwa ryatangiye ibikorwa byo gukundisha umuco abanyeshuri ba Kaminuza ryashinzwe mu 2015, muri uyu mwaka ryaherukaga kwegukana umwanya wa mbere mu matorero y’imbyino n’umuco mu zindi kaminuza. Rifite intego yo kuba igicumbi cy’umuco no gusabagiza ibyiza byawo mu rundi rubyiruko.


text:
“Umukateshisti ukenewe muri Kiliziya iki gihe, ni uwuhe? Ni uwigishijwe agategurwa akamenya icyo akora” Ugutegurwa kwe ni ko twita formasiyo. Formasiyo y’umukateshisti igamije iki? Ntawavuga Iyogezabutumwa rivuguruye ngo areke gukomoza ku gutegurwa kwe, kandi ari umwe mu balayiki b’ingenzi barihamagariwe. Agomba kwitabwaho rero.
Ihame: ”Ndiho mu kwemera Umwana w’Imana wankunze”
Imyifatire y’umutima: Guharanira ukwemera mu buzima, kukaba ariko kugenga ubutumwa.
A. UMWITEGURO
Ubushize twaganiriye ku buryo burambuye ku by’ingenzi Umukateshisti agomba gutozwa, kumenya no gukora, agahora abizirikana. Ingingo yo “kugira ibisabwa mu buryo butandukanye no kugira indeshyo ishimishije” ni yo yatumye tuvuga kuri formasiyo ye, isaba kuba yamenya kwigisha, akaba umuntu wuzuye akaba kandi umukristu wemera.
B. IKIGANIRO
1. Gutegura
Iyo witegereje umwana, ukitegereza umunyeshuri usanga aba yifuza gukura akangana na se , akangana na nyina, akangana na mwarimu. Ahora yigera imyenda y’ababyeyi, akigana mwarimu we muri byose. Uramutse umubwiye ngo uyu munsi ibyo wifuza biraba, yakishima cyane. Aba yiyumvamo ubushobozi bwo gukorerwamo n’uwo yiyumvamo. Yishimira gutozwa n’uwo yemera kandi akunda. Nyamara bigomba gufata igihe. Dufate urugero rwa Pawulo Mutagatifu.
2. Kwerekana
Isomo ryo mu Ibaruwa Pawulo Mutagatifu yandikiye Abanyagalati (Gal 2,19-21)
Nyamara rero, jyewe napfuye ku byerekeye kugengwa n’amategeko, kandi ari amategeko abinteye, kugira ngo mbeho ngengwa n’Imana. Nabambanywe na Kristu ku musaraba. Mu by’ukuri ndiho ariko si jye: ni Kristu uriho muri jye. Kuba ubu ngubu ndiho mu mubiri, ni uko ndiho mu kwemera Umwana w’Imana wankunze, ubwe akigabiza urupfu ari jye agirira. Jye sinasuzugura ineza y’Imana. Kuko niba ari itegeko rituma umuntu aba intungane, noneho Kristu yapfiriye akamama.
Iryo ni Ijambo ry’Imana / Dushimiye Imana
3. Gusesengura
a) Gusobanura
Ijambo riduha gusobanura insanganyamatsiko yacu ni irivuzwe na Pawulo Mutagatifu ati: “Ndiho mu kwemera Umwana w’Imana wankunze”. Ntahisha ko yiyumvamo ubushobozi bw’uwo yemera, umufatiye runini, ari we Yezu Kristu. Icyo yashaka yakimukoreramo bigakunda. Byafashe igihe ngo uwari Sawuli avuge nka Pawulo, atari uko yari yarayobye, ahubwo ari uko Yezu yari ataramwigarurira. Yagombye kubambanwa nawe ngo abeho azukiye muri We mu kwemera amufitiye.
b) Gucengera isomo
Umukateshisti hari ibyo ashobora amaze guca muri Formasiyo. Ni yo ituma yakogeza Ivanjili no kuba yasobanura iyobera rya Kristu (Soma Comisión Episcopal de Enseñanza y Catequesis, El catequista y su formatión, Orientationes Pastorales, EDICE, 1985, pp.86-94). Ibyo abikesha kumwemera. Ashobora rero gutangaza, agahererekanya n’abandi ibyo yashyikirijwe. Formasiyo izingiye kuri ubwo bushobozi bwo gutangaza ubutumwa bw’Ivanjili (reba DCG 111).
- Imushyira mu butumwa bwa Kiliziya bwo kogeza Ivanjili
- Ituma abasha kwinjiza abandi neza mu buzima bwa gikristu
- Cyane umuntu w’iki gihe
- Akoresheje uburyo bwihariye bw’Ivanjili.
- Abikora mu mwuka mwiza uranga umuryango wiyubashye no mu biganiro.
- Agenda aba umuntu nyawe kandi wemera, akanatoza ukwemera abandi.
Agenda arema muri we umutimanama ugaruka ku kogeza Ivanjili, acengera amahame, yinjira mu buzima bwa gikristu buhoro buhoro, amenya umuntu, akamenya isi, akamenya kwigisha, kubana n’abandi, akagera ku bumuntu no ku bukristu.
- Ntibigerwaho rimwe rizima ni inzira ndende, irimo uruhererekane
- Yubakitse ikurikije inzego za Formasiyo
- Zigenda zisobekeranye kandi zihererekanywa nka ka kabindi gahererekanya amazi n’akandi.
Bimuhesha imyumvire yihariye, ituma ashyira mu bikorwa uruhererekane rw’Ivanjili muri Kiliziya (reba DV 7) nk’uko rwagiye rwibikabika (reba CC 135). Ajya kurangiza formasiyo abyifitemo, ku buryo umutimanama uba ujyana n’igihe, bigatuma Kiliziya ishobora kumukoreramo. Ni uko igenda imugaburira, yuzuza ya nshingano yo kuba umubyeyi. Ibyara ku bw’ukwemera, ikanakomeza ababikeneye.
1. Kugira umutimanama ugaruka ku kogeza Ivanjili
Kugaruka ku kogeza Ivanjili, ni ukumenya ko gutanga Kateshezi biri muri icyo gikorwa kinini cyo kogeza Ivanjili, ari bwo butumwa bwa Kiliziya. Bisaba imyumvire yagutse. Ari nabyo bituma Kateshezi ijya mu mwanya wayo. Umukateshisti agomba kumenya nibura kogeza Ivanjili icyo ari cyo, ibigize icyo gikorwa, ibirimo, ubutumwa burimo uko bunyuranamo, uko bukurikirana, ababushinzwe, n’ikibaranga.
Byumwihariko agera aho yumba ko kateshezi ibarizwa muri ibyo byose,akamenya ikiyiranga kihariye, amategeko ayigenga, imvugo yayo, n’ubwigishwa bugomba kuyishyushya. Tewolojiya ikosoye yo kogeza Ivanjili n’iya Kateshezi, ntihagije ngo wa mutimanama uyigarukaho ugerweho. Ni ngombwa ko umukateshisti amenya, agasesengura umurongo ngenderwaho wo kogeza Ivanjili muri Diyosezi, akawugira uwe, akamenya gahunda y’ibikorwa ifatika igamijwe, impamvu z’ubufatanye, no kubihuza byose ntibimwisobe.
Azagomba kumenya cyane cyane muri iyo gahunda, umushinga w’ubwigishwa, Kiliziya iri aho ifite, akawibonamo. Bizafasha gusesengura ibikenewe by’ukuri muri Diyosezi, n’ibisubizo byabyo. Ibyo byose muri formasiyo y’umukateshisti, bimufasha kubigendamo abizi, abisobanukiwe mu mutimanama we, ko ari bwo butumwa Diyosezi ifite.
Ikigamijwe ni ukwigisha ugushaka kwe ko kogeza Ivanjili, bikamwongerera ishyaka ryo kuyamamaza, atangaza uburyo yahuye n’Imana yiyerekanye mu rukundo rwa Yezu Kristu. Yinjira mu murage w’ibya roho dukesha intumwa n’abatagatifu (reba LG no 50)
2. Kugira formasiyo muri Tewolojiya na Bibiliya no mu bunararibonye bwa gikristu
Ibi bireba nta guca ku ruhande, ibigize inshingano za Kateshezi. Umukateshisti yinjiza abo ashinzwe mu buzima nyabwo bwa gikristu (reba CF 32 na 98): mu kumenya Iyobera rya Kristu, mu mwitozo w’ubuzima bw’Ivanjili, mu isengesho no mu mihango ya Liturujiya mu kwitangira Inkuru Nziza. Ni byo azakurikirana muri formasiyo ye.
Azabigeraho acengeye neza Ivanjili, yo soko y’ukuri kose dukesha agakiza, tukanayigenderaho mu myifatire (reba DV7).
Bityo rero ntashobora kwihunza,
- Kugira formasiyo ihamye muri Bibiliya na tewolojiya ijyana n’ubumenyi bubeshaho kandi bw’ubuhanga, bw’ubutumwa bwa gikristu.
- No kugira formasiyo mu bunararibonye bwa gikristu. Umukateshisti amenyera rimwe n’iryo sengesho, n’iyo Liturjiya, n’izo ndangagaciro z’Ivanjili.
Ubwo bumenyi n’ubuzima bwa gikristu, ni ngombwa cyane mu kuzirikana no mu gucengera Ivanjili mu kuri kwayo, azagomba guhererekanya n’abandi.
Ni inzira ebyiri zigera ku bigize Ivanjili, zikajyana n’uruhererekane rwa Kiliziya mu byo yigisha, no mu buzima bwayo, ndetse no mu isengesho ryayo rihoraho, ikabitanga ari uko biri ari n’uko ibyemera (reba DV 8).
2.1. Formasiyo muri Bibiliya na Tewolojiya
Iyo formasiyo ijyana n’ubumenyi bwubatse neza, n’ubutumwa bwa gikristu bugaruka kw’iyobera pfundo ry’ukwemera ari ryo rya Yezu Kristu.
Ifunguriye amarembo amasoko yose n’imivugire y’ukwemera. Ni formasiyo ibwirizwa n’ibiri muri Bibiliya. Ibyanditswe bitagatifu biba nk’umutima wayo ( reba DGC 112). Utamenye Ibyanditswe Bitagatifu ntaba anazi na Kristu ( reba DV 25).
Iyo formasiyo yita kuri ibi bikurikira
Igaruka cyane ku cy’ingenzi, Ivanjili (reba CC 97-100). Azasangamo amateka y’agakiza; ibyabaye, n’ukuri nyako k’ukwemera gushingiye ku ntumwa no kuri izo ndangagaciro z’Ivanjili. Ibirimo by’ingenzi n’ireme ry’ubutumwa bwa gikristu bizagera ku mutima w’umukateshisti ( reba EN 25)
Ni formasiyo ikomatanya kurusha uko yasesengura ibigize ukwemera kwa gikristu bigomba kwigwaho no gukorwaho. Ishyira hamwe kurusha uko yacagagura ibirimo. Abarimu babizobereyemo bita ku ireme rya Tewolojiya, bakamenya gutanga incamake nyabuzima y’Ivanjili, mu nyigisho ishyirahamwe ibya Bibiliya, amahame, Liturujiya n’imyitwarire shingiro.
Bagenda babona ibintu bitandukanye, ariko byaba byiza habonetse umwe ugenda abereka aho bihurira. Incamake yabyo yubakitse kandi ijyanye n’ukwemera kwa gikristu, irakenewe.
Mu muco w’abatemera bishobora kugaragara ko ntacyo bivuze, ariko mu kwemera rusange birakimaze.
Igaruka cyane kuri foramasiyo ya Bibiliya na tewolojiya ivuguruye, muri uwo mujyo w’uko Kiliziya ikomeye ku Byanditswe Bitagatifu no ku butumwa bwa gikristu. Ntibyaba byuzuye hatanzwe muri Kateshezi, imyumvire y’ukwemera ishingiye ku mico yaranze ibihe bidafatiye kuri Bibiliya na Tewolojiya. Ntibyaba byuzuye nta kivuzwe ku Mana, kuri Yezu, kuri Kiliziya, ku muntu ngo bigendere ku byo Konsili Vatikani ya II yakoze. Bisaba ko bigendera ku kwemera kubatse, nk’uko uruhererekane rwa Kiliziya rubigaragaza mu nyandiko zayo za Konsili (reba LG 2-4/ DV 2-6/ SC 5.6/ AG 2.5/ GS 2.10b.22)
Muri macye, Ijambo ry’ukwemera twamamaza rikuri bugufi (reba Rm10,8). Ntiricikirije, ntirihinduye, ntirigabanyije ahubwo riruzuye mu ireme ryayo (reba CT 30).
Iyo formasiyo yorohereza ugukura k’ukwemera mu bakateshisti. Papa Yohani Pawulo wa II ni we wavugaga ngo uretse n’uko byaba ari umuhate ushyirwa mu by’ubwenge ngo umuntu amenye, ni no gusengera ukwemera (reba Juan Pablo, Audiencia 6.III-85). Arongera akavuga ko ayo mashuri bahuguriramo Abakateshisti, afatwa mbere na mbere nk’amashuri y’ukwemera. Bibongerera imimerere yo kubasha kuganira, guha abandi ibyo biyumvamo mu buryo bwiza, mu isengesho, bikorohereza uguhinduka k’umwigishwa. Ni uko babasha gutanga ukwemera nyine. Ni byo Pawulo mutagatifu yigeze kuvuga ati:”Ndiho mu kwemera Umwana w’Imana wankunze”(reba Gal2,19-21).
2.2. Formasiyo mu bunararibonye bwa gikristu
Hari iby’ubwenge bugeraho, hakaba n’ibyo wamenya ubaho nk’uko Ivanjili ibikubwiriza. Ni byo twise ubunararibonye.
- Iyo formasiyo izatuma Umukateshisti amenya gusenga, asaba, asingiza, ashimira…Isengesho rusange rizamunyura. Yitegura ko Kateshezi ihinduka ishuri ry’isengesho(reba CC 90). Dawe uri mu ijuru ni isengesho ribigaragaza.
- Ubumenyi azakesha guhimbaza Liturujiya. Mu gihe bwitaweho bujyana na Tewolojiya, iri muri ya mahame
- Yigaragaza cyane mu muhimbazo w’Igitambo cy’Ukaristiya.
- Biba byiza Ishuri ry’Abakateshisti rigendeye k’umujyo w’umwaka wa Liturujiya, mu gihe hahimbazwa iyo minsi mikuru ikomeye, n’ibindi bihe byihariye.
- Izaninjira no muri za tekiniki zidakoresha imvugo, zifashishwa mu gutangaza, no mu bimenyetso bikoreshwa mu muhimbazo.
- Mu isano ifitanye na Tewolojiya, mu bwitange bwa gikristu, byagira akamaro ko ishuri ry’Abakateshisti riba rifunguriye amarembo ibikorwa by’abantu bahugiramo. Itabyinjiyemo, kateshezi yaba ibuze aho ikorera h’ingenzi.
- Habaho kubanza kwibaza mbere yo kwigisha abandi, icyo umuntu yahura nacyo muri iyo nzira ya Kateshezi. Abenshi bigisha urubyiruko n’abakuze, bakitegura batyo baba muri izo nyigisho, muri ubwo buryo. Bifite akamaro ku bagize amahirwe yo kubona indi formasiyo yubakitse.
c) Gushyira isomo mu buzima
Ubuzima tubona aha ni ubw’ukwemera n’ubw’ubunararibonye mu buzima bwa gikristu butozwa umukateshisti. Ibyo, iyo biri kumwe, bikaba magirirane, bituma abigishwa baba bazatozwa n’ababizobereyemo.
d) Kwiyerekezaho
Twe abakurikiye iki kiganiro turumva agaciro ko kumenya Bibiliya na Tewolojiya mu gutegurwa kuba Umukateshisti. Kumenya Bibiliya ni ukumenya Yezu, kumenya Tewolojiya ni ukumenya Iyobera ry’urupfu n’izuka bye. Kuzirikana ku bunararibonye bwa gikristu ni ukwemeza akamaro k’ukwemera guherekejwe n’ibikorwa mu buzima bwa buri munsi, ubuzima bwa gikristu.
4. Gukomatanya
Pawulo Mutagatifu yemeza ko ariho mu kwemera Umwana w’Imana wamukunze. akongera kugaragaza icy’ingenzi mu butore bwo kogeza Ivanjili no kuba umurezi w’ukwemera. Ibyamubayeho,tubigereranya n’ibikorerwa abifuza amasakaramentu y’ibanze. Guharanira kugira ubuzima bw’ukwemera, no kugira umutimanama ugaruka kenshi kuri ubwo butumwa bwa Kiliziya, bwo kwamamaza Ivanjili, bifasha Umukateshisti kumenya aho abarizwa.
5. Isengesho
Isengesho ryo kwemera: Mana yanjye nemera ibyo Kiliziya Gatorika yemera kandi yigisha kuko yabibwiwe nawe utabasha kuyoba no kutuyobya. Amina
C. IGIKORWA
Abo twabashije kuganira, tuzirikane ku bindi formasiyo iba igamije, tuzaganiraho ubutaha ari byo:-Kumenya umuntu n’isi.
- Kugira ubushishozi mu kwigisha.
- Kubungabunga umwuka mwiza muri Kominote no kuganira.
- Kugira ubukure mu bumuntu no mu bukristu.
Murakoze! Ni ah’ubutaha!
Jean Claude RUBERANDINDA,
Umupadiri wa Diyosezi ya Kibungo mu Rwanda.


text:
Uko abakundanye bahuza ubwumvikane mu buryo batwaramo urukundo rwabo biri mu bituma barambana nta kwishishanya kuko hari abakundana benshi bagatandukana hadaciye kabiri kubera imyumvire itandukanye.
Nubwo bidakunze gutindwaho, hari impuguke mu by’imibanire zemeza ko ari ingenzi cyane kandi birafasha kumenya icyo umuntu mukundana yita gukunda no gukundwa ndetse n’uburyo abyakira byombi.
Mu gitabo cy’umwanditsi, Gary Chapman yise imikorere yumvikanisha urukundo ( Les 5 langages de l’amour), yasobanuye uburyo butanu urukundo ruvugwamo kandi rwumvikanamo, bikaba biba byiza abakundanye bumvikanye ku buryo bubashimisha n’ubutabanyura cyane muri ubwo buryo.
1. Guhabwa Impano
Umwanditsi Gary Chapman avuga ko hari abantu bumva ko bakunzwe iyo bahawe impano,yaba ntoya cyangwa nini, bakabifata nk’aho iyo mpano ari ikimenyesto simusiga ko bakunzwe.
Kuri bene uwo muntu n’iyo wavuga iki cyangwa ugakora ibindi bintu byinshi ariko nta mpano umuha abifata nkaho utamukunda.
2. Kumarana umwanya n’umukunzi
Hari abandi bantu bumva ko bakunzwe ari uko bamaranye umwanya n’abakunzi babo. Bene abo ushobora kubazanira impano ntibayihe agacro ko ijyanye n’urukundo ubakunda kuko kuri bo gukundwa bihwanye no kubaha umwanya ukababa hafi kabone n’iyo mwaba mutavugana kuko ari byo bibanezeza bakumva bakunzwe cyane.
3. Kubwirwa amagambo meza
Iki gitabo cy’uyu mwanditsi kigaragaza ko hari abandi bumva ko bakunzwe iyo ubabwiye neza cyangwa ubabwiye amagambo meza. Icyo gihe barishima, bagaseka , hari n’abarira (ushobora nko kumubwira uti nkunda ukuntu ugira gahunda, agahita aseka ati « Yoo, koko se nibyo,uziko unkunda disi ni ukuri ndishimye …»).
Nubwo yaba akeneye guhabwa impano cyangwa kubona umukunzi we hafi, bene nta kindi kintu abakeneye cyane mu rukundo nko guhora umubwira urukundo no kumubwira amagambo meza amwubaka mwaba muri kumwe cyangwa mutari kumwe.
4. Gukorerwa ikintu runaka
Gary Chapman yasobanuye ko uburyo bwa kane bwo kumva ko umuntu akunzwe ari ugukorerwa ikintu runaka nko mutekera, kumumesera, kumutwaza isakoshi, kumwoza ibiganza, ku mucira inzara, ku musokoza, kumuterera ipasi n’ibindi. Usanga bene abo abantu bavuga bati « Uzi ko runaka ankunda ! Yankoreye ibi n’ibi, ni ukuri arankunda …»
5. Gukoranaho
Gary Chapman yasobanuye ko uburyo bwa gatanu umuntu yumvamo ko akunzwe ari ugukorwaho. Uzasanga hari abaganira bafatanye mu biganza, cyangwa umwe akora undi mu musatsi, amushima mu nzara n’ibindi. Icyo gihe umuntu wumva ko akunzwe ari uko akozweho kumukorera ibindi byose atabihereza agaciro cyane.
Umwanditsi Gary Chapman yongeraho ko ari gake cyane uzasanga abakundana umusore n’inkumi bumva gukundwa kimwe, umwe ashobora kuba yakwita urukundo guhabwa impano naho undi akumva ko akunzwe ari uko yabwiwe amagambo meza.
Gary atanga inama ko ari byiza kwiga mugenzi wawe ukamenya icyo yita gukundwa bityo urukundo rukabaryohera mwese. Mushobora gutandukana wibwira ko ntacyo utakoze nyamara icyo we yita gukundwa utarakigezeho.
Avuga ko kugira ngo umenye icyo mugenzi wawe yita gukundwa ari uko wagerageza ubwo buryo bwose bwavuzwe noneho ukareba ikinezeza umukunzi wawe kurusha ibindi akaba aricyo ujya wibandaho kurusha ibindi.
Icyakora ngo kuba umuntu yakumva gukundwa mu buryo bumwe ntibivuze ko n’ibindi utabimukorera ariko ukibanda ku cyo yiyumvamo cyane , nk’urugero umukunzi wawe ashobora kuba yumva ko akunzwe ari uko ahawe impano ibyo ntibivuuze ko wamwima umwanya wo kuganira , kubwirwa amagambo meza n’ibindi byose biruzuzanya.
Ibitekerezo bya benshi mu bagerageza gukundana byemeza ko urukundo rwakonje ndetse rutakibaho kuko rugendana n’inyungu, ku buryo hari n’abakorerana ibi bimenyetso by’urukundo barikiye inyungu z’amafaranga cyangwa ubundi butunzi, byose bisaba ubushishozi.
Thanks for your advice
Murakoze cyane muduha inama nziza.
Murakoze kubw’Inama mutugiriye